**Zmluva o Dielo s rozšírenými zárukami**

*uzatvorená podľa § 269 ods. 2 zákona s primeraným uplatnením ustanovení § 536 a nasl. č. 513/1991 Zb. Obchodný zákonník v platnom znení*

**medzi:**

**Prijímateľom:**

**Názov:** Psychiatrická nemocnica Philippa Pinela Pezinok

Sídlo: Malacká cesta 63, 90218 Pezinok, Slovenská republika

IČO: 30 801 397

DIČ: 2022140483

IČ DPH: SK2022140483

Zastúpenie: MUDr. Dalibor Janoška, riaditeľ

Bankové spojenie: *[doplní verejný obstarávateľ pred podpisom Zmluvy]*

IBAN: *[doplní verejný obstarávateľ pred podpisom Zmluvy]*

SWIFT: *[doplní verejný obstarávateľ pred podpisom Zmluvy]*

E-mail: *[doplní verejný obstarávateľ pred podpisom Zmluvy]*

ďalej v texte ako „**Klient**“

a

**Poskytovateľom:**

**Obchodné meno*:*** *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]* *]*

Zápis v Obchodnom registri Okresného súdu *[doplní uchádzač],* oddiel: *[doplní uchádzač]*, vložka č. *[doplní uchádzač]*

Bankové spojenie: *[doplní uchádzač]*

Zastúpenie: *[doplní uchádzač]*

E-mail: *[doplní uchádzač]*

ďalej v texte ako „**Poskytovateľ**“

Klient a Poskytovateľ spolu v texte ďalej ako „**zmluvné strany**“ alebo ktorýkoľvek z uvedených jednotlivo ďalej aj ako „**zmluvná strana**“

**PREAMBULA**

Vzhľadom na to, že:

1. Na Objektoch Klienta bola vykonaná technicko-ekonomická analýza, ktorá preukázala nízku prevádzkovú efektívnosť Objektov Klienta;
2. Klient má preto záujem za účelom zvýšenia prevádzkovej efektívnosti a trvalého dosahovania úspor uskutočniť Projekt, ktorý bude spočívať v rekonštrukcii a modernizácii Objektov Klienta (realizácia Opatrení) a v zabezpečení efektívnej prevádzky Objektov Klienta;
3. Klient za účelom uvedeným v bode B) vyššie, vyhlásil verejnú súťaž na obstaranie zákazky „*Zvýšenie prevádzkovej efektívnosti energetického hospodárstva Psychiatrickej nemocnice Philippa Pinela*“, a to s cieľom zvýšenia prevádzkovej efektívnosti Objektov Klienta. Súťaž bola vyhlásená oznámením o vyhlásení verejného obstarávania, ktoré Klient uverejnil vo Vestníku verejného obstarávania č. *[doplní verejný obstarávateľ pred podpisom Zmluvy]* zo dňa *[doplní verejný obstarávateľ pred podpisom Zmluvy]* pod značkou *[doplní verejný obstarávateľ pred podpisom Zmluvy]*;
4. Poskytovateľ sa stal úspešným uchádzačom vo verejnom obstarávaní, deklarujúc vo svojej ponuke záujem splniť cieľ vytýčený Klientom v súlade s podmienkami verejnej súťaže;
5. Poskytovateľ má záujem zrealizovať Projekt pozostávajúci z modernizácie a rekonštrukcie Objektov Klienta a z poskytovania potrebných Služieb za účelom dosiahnutia dlhodobých úspor energií a iných prevádzkových nákladov v Objektoch Klienta, pri garancii dosiahnutia úspor, vrátane finančnej kompenzácie v prípade výpadku Garantovanej úspory v zmysle podmienok tejto Zmluvy;

tak sa Zmluvné strany sa s cieľom upraviť si svoje vzájomné práva a povinnosti pri realizácii Projektu dohodli na uzatvorení tejto zmluvy v nasledovnom znení (ďalej len „**Zmluva**“):

1. **Definície**

Pojmy v tejto Zmluve s veľkým začiatočným písmenom majú nasledovný význam:

|  |
| --- |
| **Areál** je samostatná prevádzková alebo správna jednotka Klienta nachádzajúca sa v jednej lokalite, ktorá je tvorená jednou alebo viacerými budovami ako je bližšie popísaná uvedená v Prílohe č. 1 tejto Zmluvy.  **Detailná špecifikácia technického riešenia** znamená podrobné upresnenie technického riešenia v rozsahu podľa potrieb Klienta za účelom dosiahnutia cieľov Projektu vypracovaná v súlade s Ponukou Poskytovateľa, vrátane návrhu organizačných opatrení a zmien pracovných postupov platných pre obdobie, počas ktorého sa Poskytovateľ zaväzuje dosahovať Garantované úspory (t.j. realizačný projekt) a projektov potrebných pre realizáciu Opatrení (napr. projekt pre stavebné povolenie a pod. ak je potrebné). |
| **Dodatočné opatrenie** je opatrenie navrhnuté Poskytovateľom dodatočne po uzatvorení Zmluvy, pričom Dodatočným opatrením sa rozumie Nápravné dodatočné opatrenie v prípade nedosahovania Garantovanej úspory v priebehu garantovaného obdobia alebo Odporúčané dodatočné opatrenie, ktoré je podrobne špecifikované v bode 7 Zmluvy. |
| **Energetická analýza** znamená podrobnú analýzu energetického systému infraštruktúry a používania/prevádzkovania infraštruktúry Klienta v rozsahu podľa potrieb Poskytovateľa za účelom (i) verifikácie správnosti Podkladov, (ii) došpecifikovania spôsobu realizácie Opatrení a (iii) vypracovania Detailnej špecifikácie technického riešenia.. |
| **Služby** sú činnosti a opatrenia, ktoré bude Poskytovateľ realizovať na základe Zmluvy, ktorých cieľom je zlepšenie prevádzkovej efektívnosti pri používaní energií, preukázateľne overiteľné a merateľné úspory energie a neenergetických prevádzkových nákladov, alebo úspory obojstranne dohodnuté iným spôsobom (napr. fixne), ktoré umožňujú dosiahnutie finančnej alebo hmotnej výhody pre zmluvné strany. Medzi Služby patrí najmä vypracovanie Energetickej analýzy, projektovanie a realizácia Opatrení, zabezpečovanie a preukazovanie dosahovania Garantovanej úspory, financovanie Projektu, monitorovanie a hodnotenie spotreby energií a kvality dodávaných energií, dodávka Energetických zariadení Poskytovateľa a ich uvedenie do prevádzky, vypracovanie prevádzkového poriadku Energetických zariadení a zaškolenie personálu Klienta v súvislosti s prevádzkou a údržbou Energetických zariadení. Súčasťou Služieb nie je dodávka, ani zabezpečovanie dodávky Primárnych energií. |
| **Energetické zariadenia** sú všetky technické a technologické zariadenia, ktoré sa nachádzajú v Areáli (vrátane tých, ktoré budú dodané na základe Zmluvy), a ktoré sa využívajú alebo môžu využívať na zabezpečenie vykurovania nehnuteľností, prípravu teplej vody alebo na zabezpečenie iného tepelno-energetického využitia (vrátane zdroja a rozvodov tepla chladu a teplej vody, stlač. vzduch a VZT zariadení s príslušenstvom), ako aj všetky ďalšie technické a technologické zariadenia, ktorých prevádzka je spôsobilá ovplyvniť spotrebu energie (napr. systém osvetlenia, elektrospotrebiče a pod.). Pokiaľ sa v tejto Zmluvy vyskytuje pojem **„Energetické zariadenia Poskytovateľa“** označujú sa ním všetky Energetické zariadenia dodané a nainštalované v rámci realizácie Opatrení zo strany Poskytovateľa na základe tejto Zmluvy. Pokiaľ sa v tejto Zmluve vyskytuje pojem **„Energetické zariadenia Klienta“** označujú sa tým všetky Energetické zariadenia okrem Energetických zariadení Poskytovateľa. |
| **Etapa I**alebo **Obdobie príprav** znamená obdobie začínajúce dňom nadobudnutia účinnosti tejto Zmluvy a končiace dňom protokolárneho odovzdania Areálu, resp. jednotlivých Objektov v rámci Areálu Klientom (deň začatia Etapy II) na účely realizácie Opatrení; v rámci Obdobia príprav Poskytovateľ vykoná Energetickú analýzu a vypracuje Detailnú špecifikáciu technického riešenia. |
| **Etapa II** alebo **Obdobie realizácie Opatrení** jeobdobie začínajúce dňom odovzdania Areálu, resp. jednotlivých Objektov v rámci Areálu Klientom na účely realizácie Opatrení a končiace dňom podpisu Protokolu o prevzatí Opatrení po ich riadnom vykonaní zo strany Poskytovateľa. |
| **Etapa III** alebo **Obdobie garancie** znamená obdobie, v ktorom Poskytovateľ garantuje Klientovi dosahovanie Garantovaných úspor a tiež poskytuje Služby spojené s dosahovaním a vyhodnocovaním úspor, začínajúce prvým dňom prvého kalendárneho mesiaca nasledujúceho po dni podpisu Protokolu o prevzatí Opatrení a končiaceho Konečným dňom. Obdobie garancie trvá **stoosemdesiat (180) mesiacov**. |
| **Garantovaná úspora** jeminimálna výška Úspory nákladov v eurách (EUR), ktoré sa Poskytovateľ zaviazal dosahovať podľa Ponuky Poskytovateľa v dôsledku realizácie Opatrení podľa tejto Zmluvy v jednotlivých Rozhodných obdobiach počas celého Obdobia garancie. Pokiaľ sa v tejto Zmluve uvádza pojem **Garantovaná úspora energií** myslí sa tým minimálna výška Úspory energií, ktorú sa Poskytovateľ zaviazal dosahovať podľa Ponuky Poskytovateľa v dôsledku realizácie Opatrení podľa tejto Zmluvy v jednotlivých Rozhodných obdobiach počas celého Obdobia garancie. |
| **Harmonogram prác** znamená harmonogram, ktorý predložil Poskytovateľ vo svojej Ponuke Poskytovateľa. Harmonogram prác tvorí súčasť Ponuky Poskytovateľa. |
| **Konečný deň** znamená deň uvedený v bode 24.1 tejto Zmluvy. |
| **Náklady na energie** sú celkové náklady Klienta na spotrebu všetkých vstupných Primárnych energií. |
| **Objekt** je budova, časť budovy, miestnosť alebo iný priestor v rámci Areálu, ako môže (môžu) byť jednotlivo špecifikovaný(é) v Prílohe č. 1 tejto Zmluvy. |
| **Odborníci** znamenajú osoby menované ako odborníci uvedené v Prílohe č. 6 tejto Zmluvy. |
| **Opatrenie** ječinnosť alebo súbor činností stavebného, technologického, prevádzkového a iného charakteru vykonaných na základe tejto Zmluvy pre dosahovanie Garantovaných úspor a plnenie tejto Zmluvy.  **Podklady** znamenajú Špecifikáciu predmetu zákazky a všetky prílohy súťažných podkladov a všetky informácie a iné podklady poskytnuté Klientom definujúce východiskové okolnosti Projektu a požiadavky Klienta na Projekt. Podklady zahŕňajú a znamenajú najmä: Prílohu č. 1 Opis súčasného stavu, Prílohu č. 3 Rozsah a cieľové parametre Opatrení a tiež najmä všetky dokumenty, vysvetlenia a doplnenia súťažných podkladov verejnej súťaže podľa bodu C) Preambuly, vrátane všetkých ich príloh.  **Ponuka Poskytovateľa** znamená ponuku, ktorú Poskytovateľ, ako úspešný uchádzač predložil v rámci verejného obstarávania uvedeného v bode C) Preambuly, a ktorá tvorí Prílohu č. 4 tejto Zmluvy.  **Povolenia** znamenajú akékoľvek rozhodnutia orgánov verejnej správy, ktorých obsah sa dotýka realizácie Opatrení alebo ktoré sú pre realizáciu Opatrení nevyhnutné, najmä avšak nie výlučne stavebné povolenie a kolaudačné rozhodnutie, ako aj vyjadrenia orgánov verejnej správy a ostatných dotknutých orgánov a organizácií, ktoré boli podkladom pre vydanie týchto rozhodnutí.  **Právne predpisy** znamenajú všeobecne záväzné právne predpisy Slovenskej republiky a Európskej únie, príslušné štandardy kvality, technické normy, bezpečnostné normy a iné normy (vrátane akýchkoľvek noriem, na ktoré odkazujú Podklady) vzťahujúce sa na príslušnú činnosť alebo výsledky činnosti Poskytovateľa podľa tejto Zmluvy. |
| **Primárne energie** súvšetky formy komerčne dostupnej energie, najmä voda, elektrická energia, zemný plyn a ostatné palivá, ktoré Klient využíva na zabezpečenie riadneho fungovania energetického hospodárstva a komplexnú prevádzku Areálu a jednotlivých Budov. |
| **Projekt** je súbor dodávok prác a služieb smerujúcich zvýšeniu prevádzkovej efektívnosti energetického hospodárstva Objektov Klienta a smerujúci k navrhnutiu a realizácií Opatrení smerujúcich k dosiahnutiu zvýšenia prevádzkovej efektivity Objektov Klienta spočívajúci v plneniach špecifikovaných v tejto Zmluve a v Podkladoch, podľa požiadaviek Klienta a podľa Ponuky Poskytovateľa. |
| **Protokol o prevzatí Opatrení** znamená protokol vydaný podľa bodu 6.6 tejto Zmluvy. |
| **Rozhodnými hodnotami nákladov na energie** sa rozumievýška platieb na energie prislúchajúca k rozhodným hodnotám spotreby energií určené pre každú formu Primárnej energie zvlášť i v súčte za všetky formy energií. Pre každú formu Primárnej energie sa Rozhodné hodnoty nákladov na energie vypočítajú ako súčin Rozhodných hodnôt spotrieb energií a východiskovej jednotkovej ceny. |
| **Rozhodné hodnoty spotreby energií** súmesačné spotreby jednotlivých energií vo fyzikálnych jednotkách v súčte za celé Rozhodné obdobie po vykonaní Opatrení na Zlepšenie prevádzkovej efektívnosti podľa Prílohy č. 2 tejto Zmluvy. |
| **Rozhodné obdobie** alebo **zúčtovacie obdobie** znamená každé príslušné obdobie dvanástich (12) po sebe nasledujúcich mesiacov počas Obdobia garancie, pričom prvé Rozhodné obdobie začína plynúť v deň začatia Obdobia garancie. Každé ďalšie zúčtovacie obdobie začína deň, ktorý je dátumovo identický s prvým dňom prvého Rozhodného obdobia (napr. 1. január, 1. február, 1. marec, atď.) a končí uplynutím 12 mesiacov od prvého dňa príslušného Rozhodného obdobia. |
| **Subdodávateľ** znamená každý hospodársky subjekt, ktorý uzavrie alebo uzavrel s Poskytovateľom písomnú odplatnú zmluvu na plnenie určitej časti tejto Zmluvy. Zoznam Subdodávateľov tvorí Prílohu č. 5 tejto Zmluvy. |
| **Štandardné prevádzkové podmienky** sú Právnymi predpismi dané alebo zmluvne dohodnuté parametre fyzikálnych veličín vnútorného prostredia Objektov týkajúce sa výlučne vnútornej teploty a parametrov teplej vody v priamej nadväznosti na realizované Opatrenia; pre vylúčenie pochybností platí, že Poskytovateľ nie je zodpovedný za nedodržanie Štandardných prevádzkových podmienok spôsobené stavom Energetických zariadení Klienta. Ak po uzatvorení tejto Zmluvy dôjde k zmene všeobecne záväzných právnych predpisov, ktorá bude znamenať zvýšenie úrovne zmluvne dohodnutých Štandardných prevádzkových podmienok, zmluvné strany vyvinú všetko úsilie, ktoré od nich možno rozumne požadovať, aby dosiahli dohodu o zmene týchto podmienok a na to nadväzujúcich zmluvných podmienok (najmä pokiaľ ide o dopad na Garantovanú úsporu).. |
| **Úspora energie** je rozdiel Východiskovej hodnoty spotreby energií a Rozhodnej hodnoty spotreby energií, pričom spôsob výpočtu Úspory energie za Rozhodné obdobie je uvedený v Prílohe č. 2 tejto Zmluvy. |
| **Úspora nákladov** jecelková úspora nákladov ako súčet Úspory nákladov na energie a Úspory neenergetických nákladov. |
| **Úspora nákladov na energie** jerozdiel Východiskovej hodnoty nákladov na energie a Rozhodnej hodnoty nákladov na energie, pričom spôsob výpočtu Úspory nákladov na energie za Rozhodné obdobie je uvedený v Prílohe č. 2 tejto Zmluvy. |
| **Úspora neenergetických nákladov** jerozdiel Východiskovej hodnoty neenergetických nákladov na prevádzku uvedených v Podkladoch a rozhodnej hodnoty prevádzkových nákladov, pričom spôsob výpočtu za Rozhodné obdobie je uvedený v Prílohe č. 2 tejto Zmluvy. |
| **Východiskovými hodnotami nákladov na energie** sa rozumie výška platieb na energie prislúchajúca k Východiskovým hodnotám spotreby energií podľa Podkladov určené pre každú formu Primárnej energie zvlášť i v súčte za všetky formy energií. |
| **Východiskovými hodnotami neenergetických nákladov** sa rozumie výška platieb na prevádzkové náklady iné ako sú energie prislúchajúce k Východiskovým hodnotám neenergetických nákladov podľa Prílohy č. 2 tejto Zmluvy (napr. náklady na opravy a údržbu energetického hospodárstva, mzdové náklady a pod.). |
| **Východiskové hodnoty spotreby energií** sú mesačné spotreby jednotlivých energií vo fyzikálnych jednotkách podľa Prílohy č. 2 tejto Zmluvy. |
| **Vyhodnocovacia správa** jesúhrnná písomná správa vyhotovená Poskytovateľom pre Klienta každoročne po uplynutí Rozhodného obdobia, ktorá obsahuje zoznam vykonaných činností v rámci poskytovania Služieb, výsledky merania a vyhodnocovania používania, kvality a spotreby energií, vyhodnotenie dosiahnutých Úspor nákladov a to aj v porovnaní s Garantovanou úsporou. |
| **Zlepšenie prevádzkovej efektívnosti** jezvýšenie prevádzkovej účinnosti alebo zníženie prevádzkovej náročnosti v dôsledku realizácie Opatrení, a to výlučne v dôsledku činnosti Poskytovateľa alebo v dôsledku Klientom vykonaných technických, hospodárskych, personálnych alebo prevádzkových zmien, alebo zmien správania konečných spotrebiteľov, ktoré Klient vykonal na základe odporúčaní Poskytovateľa. |

1. **Vyhlásenia zmluvných strán**
   1. Klient je vlastníkom resp. správcom Objektov, ktorých špecifikácia tvorí Prílohu č. 1 Zmluvy. Objekty spolu tvoria jeden funkčný celok, ktorým je Areál.
   2. Klient vyhlasuje a zaväzuje sa, že mu nie je známe nič, čo by mohlo z jeho strany ohroziť plnenie tejto Zmluvy (napr. nevysporiadané vlastnícke vzťahy a pod.), a najmä, že proti nemu v danej veci nie je vedené a ani nehrozí súdne, rozhodcovské či iné konanie.
   3. Klient vyhlasuje, potvrdzuje a zaväzuje sa, že jej uzatvorenie je v súlade s jeho vnútornými predpismi, právnymi predpismi, ktoré sa na Klienta vzťahujú a tiež na jeho majetok.
   4. Klient má záujem o realizáciu Opatrení a poskytnutie Služieb za účelom Zlepšenia prevádzkovej efektívnosti, zníženia spotreby Primárnych energií, dosiahnutia úspor a zníženia nákladov na prevádzku Budov.
   5. Poskytovateľ vyhlasuje a potvrdzuje, že má všetko nevyhnutné odborné, personálne a materiálne vybavenie na poskytovanie Služieb a na realizáciu Opatrení, ako aj na plnenie ďalších záväzkov vyplývajúcich mu z tejto Zmluvy.
   6. Poskytovateľ vyhlasuje, potvrdzuje a zaväzuje sa, že spĺňa všetky podmienky na realizáciu Opatrení poskytovanie Služieb v súlade s Právnymi predpismi a dokáže zabezpečiť realizáciu Opatrení a poskytovanie Služieb tak, aby došlo u Klienta k Zlepšeniu prevádzkovej efektívnosti, zníženiu spotreby Primárnych energií a k Úspore nákladov.
   7. Poskytovateľ vyhlasuje, že pred uzatvorením Zmluvy sa Poskytovateľ riadne a s odbornou starostlivosťou oboznámil so stavom Objektov, technologických zariadení a s podmienkami dodávky a používania energií v Areáli, a že od Klienta prevzal požadované informácie, ktoré Klient považuje za potrebné pre naplnenie účelu tejto Zmluvy. Tým nie je dotknuté právo Poskytovateľa, vzhľadom najmä na zložitosť Energetických zariadení v Objektoch navrhovať zmeny v rozsahu potrebných Opatrení, ktoré vyplynú z nových skutočností a zistení, ktoré Poskytovateľ urobí v priebehu výkonu svojej činnosti v zmysle tejto Zmluvy a ktoré jej nemohli byť dovtedy zrejmé.
2. **ÚČEL a Predmet Zmluvy**
   1. Účelom tejto Zmluvy je stanovenie základných práv a povinností zmluvných strán pre naplnenie realizáciu Projektu, ktorým je Zlepšenie prevádzkovej efektívnosti a zníženie prevádzkových nákladov v Objektoch Klienta prostredníctvom realizácie Opatrení a poskytovaní súvisiacich Služieb.
   2. Predmetom tejto Zmluvy je záväzok
      * 1. Poskytovateľa vykonať s odbornou starostlivosťou a za podmienok bližšie špecifikovaných v tejto Zmluve Projekt; a záväzok
        2. Klienta uhrádzať Poskytovateľovi pravidelné platby za realizáciu Opatrení a poskytovanie Služieb, a to za podmienok bližšie špecifikovaných v tejto Zmluve.
   3. V rámci Projektu sa Poskytovateľ za podmienok bližšie špecifikovaných v tejto Zmluve zaväzuje:
      * 1. V rámci Etapy I vykonať Energetickú analýzu a vypracovať Detailnú špecifikáciu technického riešenia;
        2. V rámci Etapy II zrealizovať všetky Opatrenia; a
        3. V rámci Etapy III držať záruku za dosahovanie Garantovaných úspor a poskytovať ostatné súvisiace Služby.
   4. Poskytovateľ sa zaväzuje zrealizovať Opatrenia a poskytovať súvisiace Služby s odbornou starostlivosťou, v súlade so všeobecne záväznými právnymi predpismi, technickými a hygienickými normami a záujmami Klienta, s ktorými Klient Poskytovateľa preukázateľne oboznámil pred uzatvorením tejto Zmluvy.
   5. Poskytovateľ sa zaväzuje zabezpečiť všetky veci potrebné na realizáciu Opatrení a poskytovanie Služieb. Cena za obstaranie vecí podľa predchádzajúcej vety je zahrnutá v odplate Klienta za realizáciu Opatrení a poskytovanie Služieb podľa bodu 13 Zmluvy, ak v Zmluve nie je uvedené inak.
   6. Poskytovateľ preberá záväzok, že zabezpečí, že v dôsledku realizácie Opatrení a poskytovania Služieb dôjde u Klienta k Zlepšeniu prevádzkovej efektívnosti, k zníženiu spotreby Primárnych energií, k Úspore nákladov na energie a k Úspore neenergetických nákladov minimálne vo výške Garantovanej úspory energií a Garantovanej úspory nákladov.
3. **Obdobie Príprav (Etapa I)**
   1. Zmluvné strany týmto výslovne potvrdzujú, že Zmluva bola uzavretá výlučne na základe informácií a podkladov obsiahnutých v súťažných podkladoch a informácií poskytnutých v priebehu verejného obstarávania.
   2. Poskytovateľ do tridsiatich (30) dní odo dňa nadobudnutia účinnosti Zmluvy vykoná Energetickú analýzu. V prípade, ak Poskytovateľ počas výkonu Energetickej analýzy zistí odchýlky alebo nezrovnalosti v údajoch a Podkladoch poskytnutých Klientom v súťažných podkladoch a v rámci verejného obstarávania, ktoré zásadným spôsobom ovplyvňujú návrh Opatrení, výšku Garantovanej úspory, cenu, či iné podstatné zmluvné podmienky alebo tieto odchýlky a nezrovnalosti majú podstatný vplyv na ekonomickú stránku Projektu, Poskytovateľ tieto nezrovnalosti identifikuje v správe z Energetickej analýzy (ďalej aj ako „**Správa z Energetickej analýzy**“) a bude oprávnený navrhnúť Klientovi zmenu Zmluvy, ktorá by zohľadňovala nesprávnosť Podkladov poskytnutých Klientom, pričom  platí, že takáto zmena musí byť vždy v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „**Zákon o verejnom obstarávaní**“), a musí byť riadne zdôvodnená, čo do okolností, ktoré potrebu zmeny vyvolávajú, vždy s uvedením konkrétnej časti Podkladov a kvalifikáciou a kvantifikáciou dopadu nesprávnosti Podkladov na nevyhnutnosť úpravy tejto Zmluvy. Pre vylúčenie pochybností platí, že Poskytovateľ nemôže navrhovať zmeny podľa tohto bodu pre nesprávnosť Podkladov, ktorú mohol pri vynaložení odbornej starostlivosti zistiť do momentu dátumu na predloženie ponúk vo verejnom obstarávaní uvedenom v bode C) Preambuly, a po uplynutí lehoty na vypracovanie Energetickej analýzy nemôže navrhovať zmeny podľa tohto bodu pre nesprávnosť Podkladov, ktorú mohol zistiť v lehote na vykonanie Energetickej analýzy. V prípade, ak by sa preukázalo, že Podklady poskytnuté zo strany Klienta obsahujú tak významné nesprávnosti a chyby, na ktoré nebolo možné upozorniť v rámci verejného obstarávania, že by nebolo spravodlivé od Poskytovateľa požadovať plnenie tejto Zmluvy v rozsahu v akom sa na jej plnenie zaviazal vo svojej Ponuke Poskytovateľa, zároveň by Poskytovateľ riadne kvalifikoval a kvantifikoval nevyhnutnosť zmeny Zmluvy, zároveň by navrhovaná zmena Zmluvy bola v súlade so Zákonom o verejnom obstarávaní (alebo by z dôvodov Zákona o verejnom obstarávaní objektívne nemohla byť realizovateľná) a zároveň by Klient odmietol takto navrhnutú zmenu Zmluvy prijať a odmietol by uzatvoriť dodatok k tejto Zmluve reflektujúci nevyhnutné zmeny podľa tohto bodu, Poskytovateľ je oprávnený od Zmluvy odstúpiť.
   3. V prípade odstúpenia podľa bodu 4.2 Zmluvy vzniká Poskytovateľovi na náhradu účelne vynaložených nákladov spojených s vykonaním Energetickej analýzy, pričom ich výšku vrátane odôvodnenia je Poskytovateľ povinný uplatniť u Klienta najneskôr spolu s odstúpením od Zmluvy. V tomto prípade Poskytovateľovi nevzniká nárok na ušlý zisk.
   4. Klient má právo v lehote 15 kalendárnych dní od obdržania Správy z energetickej analýzy oznámiť Poskytovateľovi svoje výhrady a doplnenia k Správe z energetickej analýzy.
   5. Ak Klient v tejto lehote Poskytovateľ svoje výhrady, pripomienky a doplnenia k Správe z energetickej analýzy neoznámi, Správa z energetickej analýzy sa považuje za schválenú.
   6. Ak dôsledkom výhrad, pripomienok a doplnení Klienta nebude zmarenie účelu Zmluvy, Poskytovateľ je povinný vecne odôvodnené posúdiť s odbornou starostlivosťou a tieto zapracovať do Správy z energetickej analýzy. Ak Klient oznámi Poskytovateľovi svoje výhrady, pripomienky a doplnenia a Poskytovateľ tieto nezapracuje do Správy z energetickej analýzy a ani neodôvodní ich odmietnutie, Klient je po márnom uplynutí lehoty 10 pracovných dní oprávnený odstúpiť od Zmluvy.
   7. Poskytovateľ v rámci projektovej prípravy vykoná všetky činnosti a práce, ktoré sú potrebné na vypracovanie Detailnej špecifikácie technického riešenia. Poskytovateľ vypracuje a odovzdá Klientovi Detailnú špecifikáciu technického riešenia na schválenie do **troch (3) mesiacov** odo dňa nadobudnutia účinnosti tejto Zmluvy.
   8. Na účely získania Povolení môže Poskytovateľ Klientovi odovzdať na schválenie aj len časť Detailnej špecifikácie technického riešenia, a to v rozsahu potrebnom pre príslušných Povolení na realizáciu Opatrení (t.j. najmä projekt pre stavebné povolenie); zvyšnú časť Detailnej špecifikácie technického riešenia (t.j. najmä realizačný projekt) môže Poskytovateľ poskytnúť Klientovi na schválenie až následne, avšak vždy najneskôr do uplynutia lehoty podľa bodu 4.7 tejto Zmluvy.
   9. Detailná špecifikácia technického riešenia podlieha preskúmaniu zo strany Klienta. Lehota na preskúmanie Detailnej špecifikácie technického riešenia je 14 dní odo dňa doručenia príslušného dokumentu Klientovi. Predložením Detailnej špecifikácie technického riešenia Poskytovateľ deklaruje, že predkladané dokumenty spĺňajú všetky požiadavky podľa tejto Zmluvy. Vo vyššie uvedenej lehote 14 dní je Klient oprávnený odoslaním písomného oznámenia požiadať Poskytovateľa o odstránenie vád predloženej dokumentácie spočívajúcich v skutočnosti, že predkladané dokumenty nespĺňajú požiadavky Klienta uvedené v Podkladoch alebo sú v rozpore s Ponukou Poskytovateľa. V tomto oznámení Klient označí dôvody pre vydanie tohto písomného oznámenia o vadách a určí primeranú lehotu na odstránenie vád. Lehoty podľa tejto Zmluvy nie sú povinnosťou odstrániť vady dotknuté.
   10. Ak Klient nevydá oznámenie o vadách Dokumentácie Poskytovateľa podľa predchádzajúceho bodu 4.9 až do momentu vydania tohto oznámenia (ak ho Klient vydať mal) bude mať Poskytovateľ nárok na predĺženie lehôt dotknutých nečinnosťou Klienta. Klient môže osobitným písomným oznámení schváliť Detailnú špecifikáciu technického riešenia aj pred uplynutím lehoty 14 dní.
   11. Akékoľvek schválenie alebo súhlas, či pripomienky nezbavujú Poskytovateľa žiadneho záväzku alebo zodpovednosti podľa tejto Zmluvy. Náklady, ktoré Poskytovateľovi vzniknú v súvislosti s vykonaním Detailnej špecifikácie technického riešenia, či iných dokumentov tvoriacich dokumentáciu Poskytovateľa sú zahrnuté v cene podľa tejto Zmluvy.
   12. Bezodkladne po schválení Detailnej špecifikácie technického riešenia zo strany Klienta Klient protokolárne odovzdá Poskytovateľovi Energetické zariadenia, Budovy resp. Areál resp. ich príslušné časti, za účelom realizácie Opatrení alebo inak protokolárne umožní Poskytovateľovi užívanie Energetických zariadení, Budov, resp. Areálu, resp. ich častí, ako staveniska, za účelom realizácie Opatrení. Poskytovateľ je povinný Energetické zariadenia, Budovy resp. Areál resp. ich príslušné časti od Klienta prevziať resp. protokolárne potvrdiť zriadenie užívacieho práva k nim podľa tohto bodu najneskôr do 10 dní od kedy ho na to Klient vyzve. Pokiaľ Poskytovateľ protokolárne nepotvrdí prevzatie resp. umožnenie prístupu k Energetickým zariadeniam, Budovám resp. Areálu resp. ich príslušným častiam v tejto lehote, má sa za to, že k nim došlo posledný deň tejto lehoty.
4. **Obdobie Realizácie Opatrení (Etapa II)**
   1. Poskytovateľ sa zaväzuje začať s realizáciou navrhovaných Opatrení na základe schválenej Detailnej špecifikácie technického riešenia bezodkladne po protokolárnom odovzdaní (resp. inom udelení užívacieho práva) Energetických zariadení, Budov, resp. Areálu, resp. ich častí za účelom realizácie Opatrení podľa bodu 4.12 tejto Zmluvy. Poskytovateľ sa zaväzuje vykonať Opatrenia podľa schválenej Detailnej špecifikácie technického riešenia najneskôr do **deviatich** **[9] mesiacov** odo dňa začatia plynutia Obdobia realizácie Opatrení, najneskôr však do **dvanástich** **[12] mesiacov** odo dňa nadobudnutia účinnosti tejto Zmluvy.
   2. Lehota na vykonanie Opatrení resp. čas realizácie jednotlivých Opatrení určený v Harmonograme prác sa predlžuje o dobu, počas ktorej Poskytovateľ nemohol pokračovať v realizácií Opatrení z dôvodu, že bola nútená čakať na stanoviská a vyjadrenia Klienta, prípadne na poskytnutie inej nevyhnutnej súčinnosti zo strany Klienta. Pre taký prípad sa zmluvné strany dohodli, že tieto termíny sa predĺžia o počet dní, počas ktorých Poskytovateľ objektívne nemohol plniť svoje záväzky z dôvodu neposkytnutia súčinnosti zo strany Klienta.
   3. Poskytovateľ sa zaväzuje za súčinnosti Klienta zrealizovať Opatrenia v zmysle Detailnej špecifikácie technického riešenia v zmysle Harmonogramu prác, a tým znížiť prevádzkové náklady Klienta a dosiahnuť Zlepšenie prevádzkovej efektívnosti Budov a Areálu.
   4. Klient sa zaväzuje počas Obdobia realizácie Opatrení:
      * 1. strpieť obmedzenia nevyhnutné pri realizácii Opatrení podľa Harmonogramu prác a umožní Poskytovateľovi a ním určeným tretím osobám prístup do Areálu a do jednotlivých Objektov počas pracovných dní a v obvyklej pracovnej dobe a to od 7:00 do 20:00 a v iné ako pracovné dni a mimo obvyklej pracovnej doby po dohode s Klientom kedykoľvek, pokiaľ to bude nevyhnutné;
        2. na vlastné náklady poskytnúť pre Poskytovateľa elektrinu, zemný plyn, vodu, prípadne ďalšie média v miere primeranej pre realizáciu Opatrení;
        3. poskytnúť Poskytovateľovi a ním určeným osobám skladovacie uzamykateľné priestory pre uskladnenie materiálu pre realizáciu Opatrení a sociálne zariadenia pre jej zamestnancov a spolupracujúce osoby;
        4. udeliť Poskytovateľovi príslušné plné moci na vybavenie záležitostí podľa tejto Zmluvy, ktoré vyžadujú uskutočnenie právnych úkonov v mene Klienta (napr. v zmysle bodu 5.5c) Zmluvy);
        5. poskytnúť akúkoľvek inú nevyhnutnú súčinnosť na realizáciu Projektu.
   5. Poskytovateľ sa zaväzuje:
      * 1. pred začatím realizácie Opatrení vypracovať a predložiť Klientovi upresnený podrobný časový harmonogram realizácie Opatrení v súlade s Harmonogramom prác, ktorý bude rešpektovať charakter a využitie Objektov a bude navrhnutý tak, aby prípadné narušenie prevádzky Objektov bolo minimálne; v harmonograme Poskytovateľ podrobne vecne a časovo špecifikuje jednotlivé činnosti nutné pre realizáciu Opatrení, stanoví dobu ich trvania, väzbu na predchádzajúce i nasledujúce činnosti a uvedie plán kontrolných dní;
        2. zabezpečiť vydanie stavebných Povolení, prípadne iných Povolení k čomu sa Klient zaväzuje poskytnúť Poskytovateľovi všetku nevyhnutnú súčinnosť poskytnutú riadne a bezodkladne po tom, ako o to Poskytovateľ Klienta požiada;
        3. zastupovať Klienta pri prejednávaní projektovej dokumentácie s dotknutými fyzickými osobami, právnickými osobami, správcami siete a príslušnými orgánmi; zastupovať Klienta v rámci územného, stavebného, kolaudačného konania súvisiaceho s realizáciou Opatrení, prípadne v ďalších konaniach pred orgánmi verejnej moci vzťahujúcich sa na Opatrenia, k čomu Klient udelí Poskytovateľovi plnú moc;
        4. organizovať kontrolné dni podľa harmonogramu realizácie Opatrení, pozývať na kontrolné dni všetky oprávnené osoby a vyhotovovať z kontrolných dní pre potreby Klienta a pre svoje potreby zápisnice a iné záznamy;
        5. realizovať Opatrenia na svoje náklady a na svoje nebezpečenstvo a v súlade s Právnymi predpismi vzťahujúcimi sa na Energetické zariadenia a na činnosti vykonávané pri realizácii Opatrení, ako i s vnútornými predpismi Klienta, s ktorými bola preukázateľne oboznámený;
        6. vynaložiť všetko nevyhnutné úsilie na to, aby nedošlo k poškodeniu Objektov, Energetických zariadení, iných technických a technologických zariadení nachádzajúcich sa v Areáli, resp. v jednotlivých Objektoch, okrem tých, ktorých odstránenie bude nevyhnutné pre naplnenie účelu Zmluvy;
        7. odo dňa prevzatia Budov / Areálu na účely realizácie Opatrení viesť denník stavebných a montážnych prác stavbyvedúcim Poskytovateľa s tým, že: i) záznamy do denníku budú môcť vykonávať iba oprávnené osoby, ii) denník bude Klientovi trvale k dispozícii na stavenisku, iii) Poskytovateľ uschová denníky počas trvania tejto Zmluvy a po jej skončení ich odovzdá Klientovi;
        8. demontovať a zlikvidovať nahradzované technické zariadenia, ktoré sa stanú nepotrebnými, ak je to technicky možné a ekonomicky primerané, pokiaľ Klient neurčí inak alebo sa s Klientom nedohodne inak. Výťažok z likvidácie nepotrebného majetku je majetkom Klienta, pokiaľ sa Zmluvné strany nedohodli inak.
        9. po dokončení každého Opatrenia odovzdať Klientovi všetku dokumentáciu potrebnú na riadnu prevádzku a údržbu predmetu Opatrenia;
        10. uskutočniť komplexné skúšky v súlade s bodom 6 tejto Zmluvy;
        11. vyškoliť zamestnancov Klienta na správnu obsluhu a údržbu technických zariadení, ktoré sú predmetom Opatrení;
        12. včas informovať Klienta o stretnutiach, na ktorých je nevyhnutná jeho účasť.
   6. Poskytovateľ sa osobitne zaväzuje, že pri plánovaní Opatrení a pri realizácií Opatrení bude v najvyššej možnej miere dbať na to, že je nevyhnutné zabezpečiť nepretržitú prevádzku Budov s ohľadom na povahu činností vykonávaných v Areály a činností Klienta. Poskytovateľ bude navrhovať a realizovať Opatrenia tak, aby nebola narušená prevádzka Areálu a činností Klienta a v prípade, ak to nie je objektívne možné, tak akúkoľvek organizáciu práce, ktorá by mala akýmkoľvek spôsobom narušiť prevádzku Areálu a činností Klienta, je Poskytovateľ povinný vopred konzultovať s Klientom. V opačnom prípade Poskytovateľ nie je oprávnený začať vykonávať práce, ktoré by mali narušiť prevádzku Areálu a činností Klienta.
5. **Odovzdanie Opatrení**
   1. Poskytovateľ sa zaväzuje pred dokončením všetkých Opatrení stavebného a technologického charakteru prizvať Klienta na vykonanie skúšky Energetických zariadení Poskytovateľa a písomnú pozvánku doručiť Klientovi najmenej 14 dní pred plánovaným termínom skúšky. Spolu s pozvánkou na skúšky Energetických zariadení Poskytovateľa sa Poskytovateľ zaväzuje odovzdať Klientovi všetky dokumenty preukazujúce, že Opatrenia stavebného a technologického charakteru boli zrealizované v súlade s Právnymi predpismi, najmä doklady o úspešnom vykonaní predpísaných skúšok, revízne správy, projektovú dokumentáciu a ďalšie dokumenty, ako aj dokumenty potrebné pre zabezpečenie riadnej funkčnosti Energetických zariadení Poskytovateľa, najmä návod na obsluhu, prevádzkový predpis, a pod.
   2. Cieľom skúšky Energetických zariadení Poskytovateľa, ktorá bude trvať najmenej 72 hodín, bude preverenie funkčnosti Energetických zariadení Poskytovateľa, ako aj preverenie kvality dosahovaných Štandardných prevádzkových podmienok.
   3. Poskytovateľ sa zaväzuje stanoviť termín skúšky dodaných Opatrení technologického charakteru určených pre dodávku tepla do Objektov tak, aby bolo možné objektívne preveriť kvalitu dodržania Štandardných prevádzkových podmienok, a teda v dňoch, kedy vonkajšia priemerná denná teplota vzduchu klesne počas dvoch za sebou nasledujúcich dní pod 13 °C a podľa predpovede vývoja počasia nemožno očakávať zvýšenie vonkajšej priemernej dennej teploty nasledujúci deň nad túto hodnotu a súčasne vonkajšia priemerná denná teplota, ktorá tvorí štvrtinu súčtu vonkajších teplôt meraných o 7.00 h, o 14.00 h a o 21.00 h v tieni s vylúčením vplyvu sálania okolitých stien bytových domov (pričom teplota meraná o 21.00 h sa započítava dvakrát), nie je vyššia ako 13 °C.
   4. Ak v čase dokončenia Opatrení stavebného a technologického charakteru nebude možné vykonať plnohodnotnú skúšku podľa predchádzajúceho bodu 6.3 z dôvodu, že vonkajšia priemerná denná teplota nebude zodpovedať kritériám uvedeným v predchádzajúcom bode 6.3 (pokiaľ bude možné preveriť kvalitu dosahovaných Štandardných prevádzkových podmienok), skúška sa zrealizuje tak, že sa preverí úroveň Štandardných prevádzkových podmienok a v zápisnici o výsledku skúšky sa uvedie skutočnosť, že nebola vykonaná plnohodnotná skúška. Poskytovateľ je povinný v takom prípade vykonať chýbajúcu časť skúšky bezodkladne po tom, ako prvý krát po podpise zápisnice o výsledku skúšky budú naplnené kritériá vonkajšej priemernej dennej teploty určené podľa predchádzajúceho bodu 6.3 Zmluvy. Skúšky ostatných technologických zariadení budú vykonané postupom, ktorý navrhne Poskytovateľ a Klient odsúhlasí.
   5. Zmluvné strany sa zaväzujú po vykonaní skúšky podpísať zápisnicu, ktorá bude výsledkom skúšky Energetických zariadení Poskytovateľa. Ak sa pri vykonaní skúšky zistí, že Energetické zariadenia Poskytovateľa nezodpovedajú výsledku predpokladanému Zmluvou, nezodpovedajú požiadavkám vyplývajúcim z platných Právnych predpisov alebo Podkladov, resp. že majú vady, ktoré bránia ich užívaniu a bezpečnej prevádzke, prípadne, že pri ich prevádzke nie je možné zabezpečiť kvalitu Štandardných prevádzkových podmienok, Poskytovateľ sa zaväzuje zistené nedostatky odstrániť a zabezpečiť vykonanie opakovanej skúšky, pričom na opakovanú skúšku sa primerane uplatnia predchádzajúce body tohto bodu 6 Zmluvy. Ak pri vykonaní skúšky (riadnej alebo opakovanej) nebudú zistené nedostatky popísané v predchádzajúcej vete, Klient je povinný Energetické zariadenia Poskytovateľa prevziať. Okolnosti podľa bodu 6.3, ktoré neumožňujú vykonať plnohodnotnú skúšku nebránia povinnosti Klienta Opatrenia prevziať, ak neexistujú iné dôvody, pre ktoré Opatrenia nie sú v súlade so Zmluvou. Prevzatím Opatrení bez plnohodnotnej skúšky nie sú dotknuté nároky Klienta v prípade dodatočného preukázania nedosiahnutia Štandardných prevádzkových podmienok.
   6. Po úspešnom vykonaní skúšok energetických zariadení Poskytovateľa Zmluvné strany uskutočnia odovzdanie a prevzatie všetkých Opatrení stavebného a technologického charakteru (Energetických zariadení Poskytovateľa vrátane stavebných a iných konštrukčných prvkov) podľa schválenej Detailnej špecifikácie technologického riešenia podpísaním protokolu o prevzatí Opatrení (protokol vydaný a podpísaný podľa tohto bodu ďalej aj ako „**Protokol o prevzatí Opatrení**“). Najmenej 7 pracovných dní pred odovzdaním Opatrení Poskytovateľ zašle Klientovi návrh Protokolu o prevzatí Opatrení. Zmluvné strany podpíšu protokol oprávnenými zástupcami v dvoch rovnopisoch, z toho jedno vyhotovenie pre každú zmluvnú stranu.
   7. Podpisom Protokolu o prevzatí Opatrení prechádza na Klienta vlastnícke právo k všetkým Energetickým zariadeniam Poskytovateľa a všetkým hmotne zachyteným výsledkom realizácie Opatrení.
   8. Bezodkladne po odovzdaní realizovaných Opatrení je Poskytovateľ povinný odovzdať Klientovi všetku dokumentáciu potrebnú pre riadne užívanie Energetických zariadení Poskytovateľa, najmä prístupové údaje do systému pre vzdialenú reguláciu zariadení, údaje o nastavených výkonnostných parametroch Energetických zariadení Poskytovateľa a počas celého obdobia poskytovania Služieb dokumentovať všetky zmeny uskutočnené počas Projektu.
   9. Ak Klient nepodpíše Protokol o prevzatí Opatrení podľa bodu 6.6 tejto Zmluvy vyššie napriek tomu, že je povinný tak urobiť (t. j. Opatrenia resp. Energetické zariadenia Poskytovateľa vyhoveli všetkým skúškam podľa tejto Zmluvy, boli vykonané a dodané riadne v súlade s touto Zmluvou a nemajú žiadne vady a tiež samotný Protokol o prevzatí Opatrení neobsahuje žiadne nesprávne údaje), má sa za to, že tento Protokol o prevzatí Opatrení bol podpísaný oboma Zmluvnými stranami uplynutím siedmeho (7) pracovného dňa odo dňa doručenia návrhu Protokolu o prevzatí Opatrení Klientovi zo strany Poskytovateľa podľa bodu 6.6 tejto Zmluvy .
6. **Nápravné dodatočné opatrenia a Odporúčané dodatočné opatrenia**
   1. V prípade, ak v priebehu Obdobia garancie nebude dosahovaná Garantovaná úspora, Poskytovateľ je oprávnený predložiť Klientovi kedykoľvek v priebehu Obdobia garancie návrh na vykonanie Nápravných dodatočných opatrení. Ak sa zmluvné strany nedohodnú inak, Poskytovateľ sa zaväzuje zrealizovať Nápravné dodatočné opatrenia za súčinnosti Klienta a na vlastné náklady. Návrh na zavedenie Nápravných dodatočných opatrení musí obsahovať minimálne: (i) popis stavu využívania energie v Objektoch v súvislosti s navrhovanými Nápravnými dodatočnými opatreniami, (ii) špecifikáciu a odôvodnenie navrhovaných Nápravných dodatočných opatrení, (iii) investičnú hodnotu jednotlivých Nápravných dodatočných opatrení, (iv) spôsob a časový harmonogram realizácie Nápravných dodatočných opatrení, (v) výšku Úspory nákladov (energetických i neenergetických) a Úspory energií, ktoré je možné dosiahnuť zavedením Nápravných dodatočných opatrení, spolu s odôvodnením.
   2. Klient je oprávnený k návrhu na realizáciu Nápravných dodatočných opatrení oznámiť Poskytovateľovi svoje výhrady a doplnenia v lehote 15 kalendárnych dní od obdržania návrhu. Poskytovateľ nie je oprávnený realizovať navrhované Nápravné dodatočné opatrenia bez písomného schválenia Klienta.
   3. Poskytovateľ sa zaväzuje vecne odôvodnené výhrady Klienta k návrhu na realizáciu Nápravných dodatočných opatrení posúdiť s odbornou starostlivosťou a zapracovať pripomienky Klienta do návrhu, a to za podmienky, že v takom prípade nebude zmarený účel Zmluvy.
   4. Počas Obdobia garancie je Poskytovateľ ďalej oprávnený predkladať Klientovi návrhy na realizáciu nových Odporúčaných dodatočných opatrení, a to za účelom dosiahnutia ďalšieho Zvýšenia prevádzkovej efektívnosti Objektov. Návrh na zavedenie Odporúčaných dodatočných opatrení musí obsahovať minimálne: (i) popis stavu využívania energie v Objektoch v súvislosti s navrhovanými Odporúčanými dodatočnými opatreniami, (ii) špecifikáciu a odôvodnenie navrhovaných Odporúčaných dodatočných opatrení, (iii) investičný náklad navrhovaných Odporúčaných dodatočných opatrení, (iv) spôsob a časový harmonogram realizácie Odporúčaných dodatočných opatrení, (v) výšku Úspory nákladov (energetických, neenergetických) a Úspory energií, ktorú možno dosiahnuť zavedením Odporúčaných dodatočných opatrení, spolu s odôvodnením.
   5. Ak sa zmluvné strany dohodnú na realizácií Odporúčaných dodatočných opatrení, zmluvné strany sú oprávnené Odporúčané dodatočné opatrenia vykonať jedine uzatvorením dodatku k tejto Zmluve v súlade s § 18 Zákona o verejnom obstarávaní.
   6. Na realizáciu Nápravných dodatočných opatrení a Odporúčaných dodatočných opatrení sa primerane aplikujú ustanovenia týkajúce sa realizácie a odovzdania Opatrení a ustanovenia o záruke, ak sa zmluvné strany písomne nedohodnú inak.
7. **Záruka**
   1. Poskytovateľ poskytuje Klientovi záruku, že:
      * 1. Energetické zariadenia Poskytovateľa ako aj ostatné výsledky Opatrení (napr. zrealizované diela, dodané tovary resp. hnuteľné veci) budú počas záručnej doby bez vád brániacich riadnej prevádzke a Klient ich bude môcť riadne používať spôsobom zodpovedajúcim obvyklému spôsobu ich použitia a budú vyhovovať Právnym predpisom, najmä normám uplatňovaným pri vykonávaní predpísaných kontrol, skúšok a revízií technického stavu;
        2. v dôsledku realizácie Opatrení a poskytovania Služieb dôjde počas celého Obdobia garancie k celkovému zníženiu spotreby Primárnych energií v porovnaní s Východiskovými hodnotami spotreby energií pri zachovaní rozsahu a spôsobu používania Objektov v rozsahu Garantovaných úspor;
        3. v dôsledku realizácie Opatrení a poskytovania Služieb dôjde počas celého Obdobia garancie k zníženiu Nákladov na energie v Objektoch v porovnaní s Východiskovými hodnotami nákladov na energie, a to za súčasného zachovania Štandardných prevádzkových podmienok (najmä vnútorných teplôt vzduchu a parametrov ohriatej pitnej vody) v Objektoch pri zachovaní rozsahu a spôsobu používania Objektov, a to tak, aby bola dosiahnutá Garantovaná úspora;
        4. v dôsledku realizácie Opatrení a poskytovania Služieb nedôjde k zníženiu úrovne kvality Štandardných prevádzkových podmienok pri zachovaní rozsahu a spôsobu používania Objektov.
   2. Záručná doba na Energetické zariadenia Poskytovateľa a vykonané Opatrenia je **dvadsaťštyri (24) mesiacov** odo dňa podpisu Protokolu o prevzatí Opatrení. Záruka na dosahovanie Garantovanej úspory podľa Ponuky Poskytovateľa, platí počas **celého Obdobia garancie, t. j. pätnásť (15) rokov**.
   3. Ak Zmluva neustanovuje inak, záručná doba začína plynúť dňom podpisu Protokolu o prevzatí Opatrení oboma zmluvnými stranami. Ak sa kedykoľvek v priebehu záručnej doby objaví vada, za ktorú zodpovedá Poskytovateľ, záručná doba sa predlžuje o dobu riadne uplatnenej reklamácie a dobu, počas ktorej nemohlo byť príslušné Opatrenie alebo Energetické zariadenie Poskytovateľa riadne užívané.
   4. Poskytovateľ nenesie zodpovednosť za vady Opatrení (Energetických zariadení Poskytovateľa), na ktoré sa vzťahuje záruka, ak Klient porušil povinnosti stanovené touto Zmluvou vo vzťahu k Opatreniu (Energetickému zariadeniu Poskytovateľa), na ktoré sa vzťahuje záruka za akosť alebo ak vady boli spôsobené po prechode nebezpečenstva škody vonkajšími udalosťami a nespôsobil ich Poskytovateľ ani osoby, pomocou ktorých Poskytovateľ plnil svoj záväzok, alebo ak vada bola spôsobená nedodržaním pokynov zo strany Poskytovateľ a alebo neodborným zásahom treťou osobou alebo Klientom.
   5. Klient je povinný oznámiť Poskytovateľovi vady, na ktoré sa vzťahuje záruka, bezodkladne po ich zistení písomnou reklamáciou, v ktorej je Klient povinný vzniknutú vadu detailne špecifikovať s presným popisom ako sa vada prejavuje.
   6. V prípade vád Opatrení, ktoré bránia prevádzke Objektu alebo Areálu je Poskytovateľ povinný podľa charakteru vady uviesť Objekt alebo Areál do prevádzky do 24 hodín od doby, kedy bola vada oznámená Poskytovateľovi, pokiaľ to technické podmienky objektívne umožňujú. Poskytovateľ je povinný začať s odstraňovaním ostatných vád Opatrení najneskôr do 2 pracovných dní, od kedy boli Poskytovateľovi oznámené. O odstránení vád sa zmluvné strany zaväzujú spísať reklamačný protokol.
   7. V prípade, ak Poskytovateľ odmietne napraviť vadu z dôvodu, že sa domnieva, že vada nie je vadou, na ktorú sa vzťahuje záruka podľa tejto Zmluvy, Poskytovateľ sa zaväzuje Klientovi písomne oznámiť najneskôr do tridsiatich (30) dní od prijatia písomnej reklamácie, prečo reklamáciu neuznáva. V opačnom prípade platí, že vadu uznáva. Ak Klient nesúhlasí s posúdením reklamácie zo strany Poskytovateľa, je oprávnený písomným oznámením najneskôr do 15 dní odo dňa doručenia oznámenia o neuznaní reklamovanej vady iniciovať mechanizmus riešenia sporov podľa bodu 22 tejto Zmluvy, ktorého predmetom bude posúdenie dôvodnosti reklamovanej vady podľa podmienok stanovených v Zmluve. Ak nedôjde zo strany Klienta k začatiu riešenia sporu podľa predchádzajúcej vety v stanovenej lehote, má sa za to, že Klient stanovisko Poskytovateľa o posúdení reklamovaných vád uznal.
   8. Poskytovateľ sa zaväzuje vady, na ktoré sa vzťahuje záruka a ktorých existenciu uznal alebo tak bolo stanovené postupom pri riešení sporov v zmysle bodu 22 tejto Zmluvy, odstrániť na svoje náklady. Pri zistení, že Opatrenia majú vady, Klient je oprávnený od Poskytovateľa požadovať odstránenie vady opravou a pokiaľ to nie je objektívne možné poskytnutím bezvadného plnenia v rozsahu vadnej časti, a ak oprava ani nové plnenie nie je možné, potom zľavu z ceny.
8. **Poskytovanie služieb a ObdobIE Garancie (Etapa III)**
   1. Klient sa zaväzuje počas celého Obdobia garancie:
      * 1. obsluhovať a udržiavať Energetické zariadenia vrátane predmetov Opatrení vo svojom mene a na svoj účet (tým nie sú dotknuté nároky Klienta zo záruky);
        2. dodržiavať pokyny Poskytovateľa týkajúce sa prevádzky Energetických zariadení, pokiaľ nebudú v rozpore s účelom tejto Zmluvy;
        3. vo svojom mene a na svoj účet udržiavať Energetické zariadenia, vrátane ostatných predmetov Opatrení, funkčný a v súlade so Štandardnými prevádzkovými podmienkami;
        4. zabezpečovať servisné prehliadky predpísané výrobcom Energetických zariadení Poskytovateľa dodaných na základe Zmluvy a právnymi predpismi a vykonať na nich výrobcom určené servisné zásahy potrebné pre zachovanie ich riadnej prevádzky;
        5. chrániť energetický systém vrátane Energetických zariadení pred poškodením, stratou, odcudzením alebo zneužitím treťou osobou;
        6. nevykonávať na predmetoch Opatrení akékoľvek opravy, úpravy či iné zásahy bez súhlasu Poskytovateľa a zabrániť tomu, aby tak urobila i tretia osoba;
        7. bez zbytočného odkladu poskytovať Poskytovateľovi účtovné a iné doklady potrebné pre plnenie povinností Poskytovateľa v Období garancie;
        8. bezodkladne oznamovať Poskytovateľovi všetky skutočnosti, ktoré by mohli ovplyvniť poskytovanie Služieb, napĺňanie účelu Zmluvy, ako aj dodržiavanie Štandardných prevádzkových podmienok, vrátane zmien v spôsobe a rozsahu užívania Objektov v Areáli, porúch Energetických zariadení, pripravovaných zásahov do Energetických zariadení a zmien v kvalite, termínoch dodávky a parametroch Primárnych energií;
        9. v prípade zistenia akýchkoľvek nejasností v prevádzke alebo spotrebe, najmä pokiaľ sa aj minimálne zvýši oproti predpokladanej spotrebe energií, okamžite na túto skutočnosť upozorniť Poskytovateľa a vzniknutú situáciu riešiť s Poskytovateľom;
        10. dodať Poskytovateľovi všetky nevyhnutné podklady ku vypracovaniu Vyhodnocovacej správy podľa pokynov Poskytovateľa.
   2. Klient je oprávnený kontrolovať poskytovanie Služieb v ktoromkoľvek štádiu ich realizácie. Poskytovateľ je povinný umožniť Klientovi vykonanie kontroly kedykoľvek o to Klient požiada, pokiaľ to neprimerane nezasahuje do plnenia premetu Zmluvy.
   3. Poskytovateľ sa zaväzuje počas celého Obdobia garancie v prospech Klienta poskytovať Služby, t. j. bez toho aby boli dotknuté ostatné časti tejto Zmluvy, najmä:
      * 1. zabezpečiť monitorovanie hospodárenia s energiami a monitoring prevádzky Energetických zariadení v Areáli a jednotlivých Objektoch v režime 24 hodín 7 dní v týždni vrátane evidovania spotreby energií,
        2. hodnotiť spotrebu Primárnych energií, sledovať a vyhodnocovať používanie, kvalitu a spotrebu energií ako aj kvalitu Štandardných prevádzkových podmienok v Areáli na mesačnej báze a oznamovať zistené údaje Klientovi v ročnej Vyhodnocovacej správe vypracovanej po skončení Rozhodného obdobia vždy do 30 dní po doručení všetkých podkladov podľa požiadaviek Poskytovateľovi zo strany Klienta, najmä faktúr, odpočtov z meračov tepla, evidencie zmien v prevádzke Areálu a Objektov a iných podkladov nevyhnutných na riadne vypracovanie Vyhodnocovacej správy;
        3. bezodkladne oznámiť Klientovi všetko, čo môže ovplyvniť poskytovanie Služieb a naplnenie účelu Zmluvy;
        4. v súčinnosti s Klientom pravidelne vykonávať kontrolu Štandardných prevádzkových podmienok a prevádzkových podmienok Opatrení, merať a overovať dosiahnuté Úspory energií a porovnať reálne dosiahnuté úspory s Garantovanou úsporou;
        5. každoročne predložiť Klientovi Vyhodnocovaciu správu obsahujúcu zoznam vykonaných činností v rámci poskytovania Služieb, výsledky merania a vyhodnocovania používania, kvality a spotreby energií, ročné vyhodnotenie dosiahnutých Úspor energií, ročné vyhodnotenie dosiahnutých Úspor neenergetických nákladov, a to aj v porovnaní s Garantovanou úsporou, ročné vyhodnotenie Úspory nákladov, návrh na vysporiadanie prémií za prekročenie Garantovanej úspory.
   4. Poskytovateľ je povinný poskytovať Služby tak, aby pri prevádzke Energetických zariadení došlo k Zlepšeniu prevádzkovej efektívnosti a k dosiahnutiu Garantovanej úspory, k zníženiu celkovej spotreby energií v porovnaní s Východiskovými hodnotami spotreby energií, k zníženiu Neenergetických nákladov v porovnaní s Východiskovými hodnotami neenergetických nákladov a súčasne, aby boli dodržané všetky všeobecne Právne predpisy, hygienické a interné normy týkajúce sa Štandardných prevádzkových podmienok.
9. **Výpočet úspor**
   1. Zmluvné strany sa dohodli, že pre výpočet Úspory energií sú rozhodujúce Východiskové hodnoty spotreby energií a ostatné údaje podľa Podkladov. Pri jednotlivých druhoch energií je v Prílohe č. 2 tejto Zmluvy uvedené, ktoré sú závislé na vonkajších prevádzkových podmienkach a ktoré nie sú závislé na vonkajších prevádzkových podmienkach. Pre výpočet Úspory energií v konkrétnom zúčtovacom období sa Východiskové hodnoty spotreby energií upravia metódou úpravy Východiskových hodnôt spotreby energií, ktorá je uvedená v Prílohe č. 2, a v nadväznosti na túto úpravu sa vypočítajú reálne Úspory energií a Úspory nákladov a tieto porovnajú s Garantovanou úsporou energií a Garantovanou úsporou nákladov.
   2. Ak dôjde k zmene podmienok, na základe ktorých boli určené Východiskové hodnoty spotreby energií (zmena v spôsobe a rozsahu používania Objektov v Areáli, zásahy do stavebných konštrukcií, zásahy do technických zariadení, zmena spôsobu prevádzky energeticky významných zariadení a pod.), Klient je povinný túto skutočnosť bezodkladne oznámiť Poskytovateľovi.
   3. Poskytovateľ sa zaväzuje evidovať dosahovanú Úsporu energií mesačne, pričom podkladom pre jej vyhodnotenie budú faktúry za Primárne energie, ktorých kópie sa Klient zaväzuje pravidelne zasielať Poskytovateľovi bezodkladne po ich obdržaní. V prípade, ak mesačné faktúry za Primárne energie nebudú vystavované, spotreby Primárnych energií v príslušnom mesiaci budú stanovené na základe rozdielu odčítania fakturačných meradiel na konci a začiatku daného mesiaca. Odčítanie hodnôt z určených meradiel na účely vyhodnotenia spotreby energií je povinný vykonať Klient, ktorý je zároveň povinný tento údaj bezodkladne poskytnúť Poskytovateľovi.
   4. Úspora energií sa vypočíta ako rozdiel medzi Východiskovými hodnotami spotreby energií a Rozhodnými hodnotami spotreby energií podľa výpočtu uvedeného v Prílohe č. 2 tejto Zmluvy. Úspora energií bude súčasťou správy vypracovanej Poskytovateľom podľa bodu 12 tejto Zmluvy.
10. **Zmena okolností**
    1. Každá zmluvná strana je povinná bezodkladne písomne upozorniť druhú zmluvnú stranu v prípade, ak v priebehu Obdobia garancie bez zavinenia Poskytovateľa dôjde k niektorej z nasledovných situácií, pokiaľ Poskytovateľ o nich nebol pred uzatvorením Zmluvy Klientom preukázateľne písomne informovaný: uzatvorenie Objektov, Areálu alebo ich častí, ukončenie prevádzky predmetu Opatrení alebo ich častí, strata, poškodenie alebo zničenie predmetu Opatrení, inštalácia alebo odstránenie zariadení, spotrebičov alebo ďalších prístrojov v Objektoch spôsobujúcich zásadné (t. j. nie v bežnom prevádzkovom rozsahu) zvýšenie alebo zníženie spotreby energie, zmena spôsobu užívania Objektov, Areálu alebo ich častí, vrátane zmien tepelného komfortu alebo časového využitia, zmena právnych predpisov, hygienických predpisov alebo technických noriem s dopadom na prevádzku Objektov, vykonanie opatrenia (napr. zateplenie Objektov a pod.) Klientom a/alebo treťou osobou s vplyvom na spotrebu energie, alebo ak bude uskutočnené iné opatrenie s podstatným vplyvom na prevádzkovú efektívnosť.
    2. Pokiaľ zmena okolností podľa predchádzajúceho bodu 11.1 trvá menej ako 60 dní, zmena okolností sa považuje za dočasnú; v ostatných prípadoch sa zmena okolností považuje za trvalú.
    3. V prípade dočasnej zmeny okolností sa zmluvné strany zaväzujú vypočítať Úsporu nákladov v súlade s Prílohou č. 2 Zmluvy s využitím príslušných parametrov alebo koeficientov zohľadňujúcich danú zmenu okolností, prípadne Úspora nákladov bude stanovená ako priemer Úspor nákladov dosiahnutých v predchádzajúcich zúčtovacích obdobiach.
    4. V prípade trvalej zmeny okolností podľa bodu 11.1 Zmluvy sa uplatní rovnaký postup ako v prípade dočasnej zmeny okolností a v prípade akejkoľvek inej zmeny okolností sa zmluvné strany zaväzujú uzatvoriť k tejto Zmluve dodatok, v ktorom príslušne upravia referenčné hodnoty, výšku Garantovanej úspory a rozsah poskytovanej garancie. Ak zmluvné strany do 60 dní odo dňa, kedy o to písomne požiada ktorákoľvek zmluvná strana druhú zmluvnú stranu neuzatvoria dodatok k Zmluve v zmysle tohto bodu Zmluvy, na žiadosť ktorejkoľvek zmluvnej strany rozhodne o obsahu dodatku príslušný rozhodujúci orgán v zmysle bodu 22 Zmluvy.
11. **Vyhodnocovacia správa**
    1. Za každé Rozhodné obdobie Poskytovateľ vyhodnotí spotrebu energií a vyhotoví Vyhodnocovaciu správu v súlade s podmienkami stanovenými nižšie.
    2. Vyhodnocovacia správa, ktorú Poskytovateľ vyhotovuje a predkladá Klientovi každý rok, sa stáva záväznou pre zmluvné strany až po jej schválení Klientom. Poskytovateľ sa zaväzuje predložiť Klientovi Vyhodnocovaciu správu vždy do 30 dní od prevzatia podkladov podľa bodu 10.3 Zmluvy za posledný mesiac Rozhodného obdobia (príslušného roka). Klient je povinný Vyhodnocovaniu správu schváliť alebo k nej vyjadriť výhrady podľa bodu 12.3 Zmluvy do štrnástich (14) dní odo dňa jej doručenia. Vyhodnocovacia správa sa považuje za schválenú aj v prípade, ak sa k nej Klient nevyjadrí ani po náhradnej lehote desiatich (10) dní danej zo strany Poskytovateľa.
    3. Ak s ročnou Vyhodnocovacou správou Klient nesúhlasí, je povinný do 14 dní od jej predloženia oznámiť Poskytovateľovi svoje vecne odôvodnené výhrady a stanoviť primeranú lehotu na zapracovanie jeho pripomienok. Poskytovateľ je povinný výhrady Klienta posúdiť s odbornou starostlivosťou a v určenej lehote zapracovať pripomienky do Vyhodnocovacej správy. Ak s výhradami Klienta k Vyhodnocovacej správe Poskytovateľ nesúhlasí, Poskytovateľ je oprávnený na svoje náklady zabezpečiť overenie obsahu Vyhodnocovacej správy nezávislou, odborne spôsobilou osobou na základe zmluvy o kontrolnej činnosti v zmysle § 591 a nasl. Obchodného zákonníka v platnom znení. Výsledky kontrolnej činnosti budú pre zmluvné strany záväzné. Ak výsledky kontrolnej činnosti budú totožné s obsahom Vyhodnocovacej správy, Klient je povinný nahradiť Poskytovateľovi náklady súvisiace s uzatvorením a realizáciou zmluvy o kontrolnej činnosti.
    4. Ak Poskytovateľ neuzavrie zmluvu o kontrolnej činnosti do uplynutia lehoty určenej Klientom na zapracovanie pripomienok k ročnej Vyhodnocovacej správe trvajúcej najmenej 15 dní a ani inak nezabezpečí odborné posúdenie výhrad Klienta, Vyhodnocovacia správa sa považuje za schválenú v znení pripomienok Klienta.
    5. Ak sa zmluvné strany nedohodnú inak, po predložení návrhu Vyhodnocovacej správy pripravenej Poskytovateľom, Poskytovateľ sa zaväzuje zorganizovať v sídle Klienta ročné vyhodnotenia s Klientom o priebehu Rozhodného obdobia. Na programe ročného vyhodnotenia bude vždy najmenej:
       * 1. vyhodnotenie záležitostí prevádzkového charakteru;
         2. vyhodnotenie poskytovania súvisiacich Služieb za uplynulé zúčtovacie obdobie;
         3. vyhodnotenie súčinnosti Klienta za uplynulé zúčtovacie obdobie;
         4. informácie o vykonaných Dodatočných opatreniach;
         5. informácie o Úspore energií a Úspore nákladov za uplynulé zúčtovacie obdobie vrátane odôvodnenia.
    6. Poskytovateľ sa zaväzuje pripraviť protokol za príslušné zúčtovacie obdobie, ktorého podpísanie bude výsledkom ročného hodnotenia. Poskytovateľ je povinná protokol vyhotoviť najneskôr do 10 dní odo dňa schválenia Vyhodnocovacej správy. Povinnou náležitosťou protokolu je schválená Vyhodnocovacia správa s vyhodnotením dosiahnutých úspor za príslušné zúčtovacie obdobie. Protokol podpisujú obe zmluvné strany, prípadne na základe žiadosti ktorejkoľvek zmluvnej strany aj ďalšie osoby prítomné na ročnom vyhodnotení.
    7. Poskytovateľ sa zaväzuje 60 dní pred skončením doby poskytovania garancie overiť funkčnosť všetkých Opatrení.
12. **Zmluvná cena a splatnosť**
    1. **Cena za Opatrenia**. Klient je povinný na základe faktúry zaplatiť Poskytovateľovi cenu za realizáciu Opatrení v nasledovnej výške:

Cena bez DPH: *[doplní uchádzač]*,- **EUR**

DPH 20 %: *[doplní uchádzač]*,- **EUR**

Cena s DPH: *[doplní uchádzač]*,- **EUR**

(slovom: *[doplní uchádzač]*EUR).

* 1. Poskytovateľ je oprávnený vystaviť daňový doklad (faktúru) na zaplatenie ceny za vykonanie Opatrení alebo ceny za vykonanie Dodatočných opatrení najskôr v deň prevzatia Opatrení.
  2. Faktúru na cenu za Opatrenia je Klient povinný platiť v pravidelných štvrťročných rovnomerných splátkach vo výške 1/60 z celkovej ceny za Opatrenia za každý kalendárny štvrťrok Obdobia garancie.
  3. **Cena za súvisiace Služby**. Zmluvné strany sa dohodli, že cena za poskytovanie súvisiacich Služieb za rok predstavuje sumu

Cena bez DPH: *[doplní uchádzač]*,- **EUR**

DPH 20 %: *[doplní uchádzač]*,- **EUR**

Cena s DPH: *[doplní uchádzač]*,- **EUR**

(slovom: *[doplní uchádzač]*EUR).

* 1. Poskytovateľ je oprávnený vystaviť faktúru na zaplatenie ceny za poskytovanie súvisiacich Služieb štvrťročne, vo výške jednej štvrtiny (1/4) ceny za rok poskytovania súvisiacich Služieb podľa bodu 13.4, vždy k 1. dňu mesiaca nasledujúceho po štvrťroku poskytovania Služby, za ktorý sa cena za Služby účtuje. Dňom zdaniteľného plnenia z hľadiska dane z pridanej hodnoty je posledný deň štvrťroka, za ktorý sa cena za Služby účtuje.
  2. Poskytovateľ je oprávnený fakturovanú cenu za poskytovanie súvisiacich Služieb Zmluvy zvýšiť vždy k 1. januáru, pokiaľ miera inflácie vyjadrená prírastkom priemerného indexu spotrebiteľských cien publikovaná Štatistickým úradom, za obdobie posledných 12 mesiacov k októbru predchádzajúceho roku vzrastie o viac ako 2 %, a to maximálne o toľko percent, o koľko priemer indexov presiahol stanovené percento. Ak Poskytovateľ neuplatní právo zvýšiť cenu za Služby podľa tohoto ustanovenia do 15. decembra pred začiatkom nasledujúceho kalendárneho roka, ktorého sa má zvýšenie týkať, právo na zvýšenie ceny Poskytovateľovi zaniká.
  3. Prémia. V prípade, ak Poskytovateľovi pripadá prémia za prekročenie Garantovanej úspory, Poskytovateľ je oprávnený vyúčtovať prémiu za prekročenie Garantovanej úspory Klientovi do 30 dní od podpisu protokolu podľa bodu 12.6 Zmluvy. Dňom zdaniteľného plnenia z hľadiska dane z pridanej hodnoty je deň zaslania vyúčtovania.
  4. Sankcie. V prípade nedosiahnutia Garantovanej úspory je Klient oprávnený na základe faktúry vyúčtovať Poskytovateľovi sankciu za nedosiahnutie Garantovanej úspory do 30 dní od podpisu protokolu o zúčtovaní podľa bodu 12.6 Zmluvy.
  5. Ak faktúra nebude obsahovať náležitosti v súlade s Právnymi predpismi, alebo v nej budú uvedené nesprávne údaje, zmluvné strany sú oprávnené vrátiť faktúru druhej zmluvnej strane v lehote 7 dní od jej obdržania. V takom prípade sa prerušuje lehota splatnosti a nová lehota splatnosti začína plynúť dňom doručenia opravenej faktúry.
  6. Splatnosť faktúry za cenu za realizáciu Opatrení je dohodnutá tak, že bude splácaná v pevných štvrťročných splátkach vo výške uvedenej v bode 13.1 a vždy najneskôr k uplynutiu každého kalendárneho štvrťroka Obdobia garancie.
  7. Splatnosť ceny za poskytovanie Služieb je 30 dní odo dňa doručenia príslušnej faktúry Klientovi.
  8. Splatnosť vyúčtovanej prémie za prekročenie Garantovanej úspory a sankcie za nedosiahnutie Garantovanej úspory je 30 dní odo dňa doručenia príslušnej faktúry.
  9. Klient je povinný uhrádzať platby podľa tejto Zmluvy bankovým prevodom na účet Poskytovateľa uvedený v príslušnej faktúre. Za deň zaplatenia sa považuje deň, kedy príslušná čiastka bude pripísaná na účet Poskytovateľa.
  10. V prípade omeškania s akoukoľvek platbou podľa tejto Zmluvy vzniká oprávnenej zmluvnej strane nárok na úrok z omeškania vo výške 0,05 % z príslušnej dlžnej čiastky za každý deň omeškania.
  11. S ohľadom na to, že realizácia Opatrení v rámci Obdobia realizácie Opatrení môže generovať Úspory nákladov aj pred tým, ako budú vykonané všetky Opatrenia a pred tým ako budú Opatrenia prevzaté zo strany Klienta, Poskytovateľ po ukončení Obdobia realizácie Opatrení vyhodnotí, či došlo počas Obdobia realizácie Opatrení k dosiahnutiu Úspor nákladov alebo naopak či došlo k negatívnej Úspore nákladov na základe realizácie Opatrení. Na vyhodnotenie Úspor nákladov za Obdobie realizácie Opatrení sa primerane uplatňujú podmienky vyhodnocovania Úspor nákladov a Úspor energií (vrátane vypracovania Vyhodnocovacej správy) počas Obdobia garancie. Pokiaľ Poskytovateľ preukáže, že počas Obdobia realizácie Opatrení došlo k Úspore nákladov z dôvodu vykonania Opatrení, Klient je povinný zaplatiť Poskytovateľovi prémiu (cenu) za dosiahnutie tejto nad-úspory a to vo výške 50 % z dosiahnutej Úspory nákladov, ktorú v zmysle postupov podľa tejto Zmluvy vyčísli Poskytovateľ a schváli Klient. V prípade, ak by počas Obdobia realizácie Opatrení vplyvom realizácie Opatrení došlo k negatívnej Úspore nákladov (z dôvodu vzniku tzv. nadspotreby), Poskytovateľ sa zaväzuje Klientovi sumu rovnajúcu sa negatívnej Úspore nákladov uhradiť rovnakým spôsobom, akým je Klient povinný uhradiť cenu (prémiu) Poskytovateľovi podľa za Úspory nákladov. Na fakturáciu ceny podľa tohto bodu sa primerane uplatňujú podmienky pre fakturáciu nad-úspory (Úspory nákladov nad úroveň Garantovanej úspory) počas Obdobia garancie.
  12. Poskytovateľ sa zaväzuje každú faktúru, na ktorej vystavenie mu vznikol nárok podľa tejto Zmluvy, vystaviť najneskôr do piatich (5) pracovných dní odo dňa, kedy mu nárok na jej vystavenie vznikol.

1. **Financovanie**
   1. Náklady na realizáciu Projektu a na poskytovanie Služieb znáša Poskytovateľ, ktorý zabezpečuje financovanie Projektu a poskytovania Služieb či už z vlastných alebo cudzích zdrojov.
   2. Klient sa zaväzuje uhrádzať platby za Opatrenia a Služby v súlade s podmienkami tejto Zmluvy.
   3. Poskytovateľ nie je oprávnený po vystavení faktúry na cenu za Opatrenia pohľadávku na jej zaplatenie postúpiť na tretiu osobu bez predchádzajúceho písomného schválenia Klienta. Klient je oprávnený udelenie tohto súhlasu odoprieť najmä v prípade, ak by podľa v tom čase platných Právnych predpisov takéto postúpenie malo alebo mohlo mať negatívny vplyv na posudzovanie vykazovania takéhoto záväzku v účtovníctve Klienta, a to najmä s ohľadom na platné pravidlá rozpočtového hospodárenia v zmysle Právnych predpisov alebo ak by inak odporovalo Právnym predpisom; Právny úkon, ktorého účelom by malo byť postúpenie pohľadávky Zhotoviteľa v rozpore s predchádzajúcou vetou je podľa § 39 Občianskeho zákonníka neplatný.
2. **Sankcie, nedosiahnutie garantovanej úspory a prémie za jej prekročenie**
   1. Ak sa na základe vyhodnotenia úspor preukáže, že v rámci Rozhodného obdobia, došlo k výpadku úspor, t.j. k rozdielu medzi skutočne dosiahnutou úsporou a Garantovanou úsporou, zmluvné strany sa zaväzujú vyriešiť vzniknutú situáciu rokovaním bez zbytočného odkladu uplatňujúc nasledovné pravidlá:
      * 1. ak boli takéto nižšie dosiahnuté úspory zavinené výlučne Poskytovateľom, Poskytovateľ je povinný uhradiť finančnú hodnotu výpadku Garantovanej úspory vypočítanú podľa Prílohy č. 2,
        2. ak boli takéto nižšie dosiahnuté úspory zavinené oboma zmluvnými stranami, zmluvné strany sa zaväzujú bez zbytočného odkladu dohodnúť na svojom podiele zodpovednosti; v takom prípade je Poskytovateľ povinný odškodniť Klienta zaplatením sankcie za nedosiahnutie Garantovanej úspory len do výšky škody spôsobenej jeho vlastným zavinením.
   2. Ak medzi zmluvnými stranami nedôjde k dohode o výške a podiele ich zodpovednosti, zmluvné strany sa zaväzujú riešiť spor v zmysle bodu 22 tejto Zmluvy.
   3. Maximálnou náhradou v prípade nedosiahnutia Garantovanej úspory je finančná hodnota ročnej Garantovanej úspory.
   4. Ak bude v konkrétnom zúčtovacom období dosiahnutá vyššia Úspora nákladov ako je Garantovaná úspora za dané zúčtovacie obdobie, Poskytovateľovi vzniká voči Klientovi nárok na zaplatenie prémie vo výške 50 % z nad-úspory za dané zúčtovacie obdobie. Spôsob výpočtu prémie za prekročenie Garantovanej úspory je stanovený v Prílohe č. 2. Pre vylúčenie akýchkoľvek pochybností, zmluvné strany potvrdzujú, že prémia predstavuje odmenu za dosiahnutý rozdiel medzi skutočne dosiahnutou úsporou a Garantovanou úsporou.
   5. V prípade, že nastane niektorá z nižšie uvedených okolností má Klient na základe faktúry nárok požadovať od Poskytovateľa zaplatenie a Poskytovateľ je v prípade uplatnenia takého nároku zo strany Klienta povinný Klientovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):
      * 1. V prípade omeškania Poskytovateľa s vykonaním Energetickej analýzy a predložením Správy z Energetickej analýzy v lehote podľa bodu 4.2 tejto Zmluvy má Klient nárok na zaplatenie zmluvnej pokuty vo výške 0,01 % z celkovej ceny za Opatrenia vrátane DPH podľa bodu 13.1 tejto Zmluvy, a to za každý aj začatý deň omeškania;
        2. V prípade omeškania Poskytovateľa s odovzdaním Detailnej špecifikácie technického riešenia v lehote podľa bodu 4.7 tejto Zmluvy má Klient nárok na zaplatenie zmluvnej pokuty vo výške 0,05 % z celkovej ceny za Opatrenia vrátane DPH podľa bodu 13.1 tejto Zmluvy, a to za každý aj začatý deň omeškania;
        3. V prípade omeškania Poskytovateľa s realizáciou navrhovaných Opatrení na základe schválenej Detailnej špecifikácie technického riešenia v lehote podľa bodu 5.1 tejto Zmluvy má Klient nárok na zaplatenie zmluvnej pokuty vo výške 0,05 % z celkovej ceny za Opatrenia vrátane DPH podľa bodu 13.1 tejto Zmluvy, a to za každý aj začatý deň omeškania;
        4. V prípade neúspešného vykonania skúšky Energetických zariadení Poskytovateľa podľa postupu uvedeného v bode 6 tejto Zmluvy má Klient nárok na zaplatenie zmluvnej pokuty vo výške 0,5 % z celkovej ceny za Opatrenia vrátane DPH podľa bodu 13.1 tejto Zmluvy;
        5. V prípade, ak Poskytovateľ zadá určitú časť plnenia tejto Zmluvy Subdodávateľovi v rozpore s postupom podľa bodu 21 tejto Zmluvy má Klient nárok na zaplatenie zmluvnej pokuty vo výške 50.000,- EUR (slovom: päťdesiattisíc euro);
   6. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy vo výške podľa tejto Zmluvy, ktorú si môže Zmluvná strana uplatniť popri zaplatení zmluvných pokút.
   7. Splatnosť akejkoľvek faktúry za zmluvnú pokutu vystavenej podľa tohto bodu bude minimálne sedem (7) kalendárnych dní.
3. **Komunikácia zmluvných strán**
   1. Každá zmluvná strana je povinná uskutočňovať všetky oznámenia v súvislosti s touto Zmluvou druhej zmluvnej strane písomne, ak Zmluva nevyžaduje výlučne písomnú formu v inej ako e-mailovej forme alebo ak sa tak zmluvné strany dohodli. Oznámenie elektronickou poštou sa považuje za doručené potvrdením prijatia druhou zmluvnou stranou.
   2. Písomnosť sa považuje za doručenú aj dňom, kedy ju zmluvná strana, ktorá je adresátom odmietne prevziať alebo dňom, kedy sa vráti späť odosielajúcej zmluvnej strane ako nedoručená s poznámkou „adresát sa odsťahoval“, „adresát je neznámy“ alebo s inou poznámkou podobného významu.
   3. Zmluvné strany sú povinné v prípade zmeny adresy svojho sídla alebo svojej korešpondenčnej adresy uvedenej v záhlaví tejto Zmluvy bezodkladne informovať druhú zmluvnú stranu, a to najneskôr do troch dní od zmeny adresy. V takom prípade je pre doručovanie rozhodujúca nová adresa riadne oznámená doručujúcej zmluvnej strane pred odosielaním písomnosti.
4. **Záväzok mlčanlivosti**
   1. Ak nie je v Zmluve ustanovené inak, Poskytovateľ výslovne súhlasí so zverejnením zmluvných podmienok obsiahnutých v tejto Zmluve v rozsahu a za podmienok vyplývajúcich z príslušných právnych predpisov, najmä zákona č. 211/2000 Z. z. o slobodnom prístupe k informáciám a o zmene a doplnení niektorých zákonov a Zákona o verejnom obstarávaní.
   2. Bez predchádzajúceho písomného súhlasu zo strany Poskytovateľa Klient nie je oprávnený akokoľvek ďalej využívať obchodné tajomstvo Poskytovateľa a/alebo jeho časť a/alebo informáciu v ňom obsiahnutú sprístupniť tretej osobe či zverejniť. Klient je povinný po dobu trvania tejto Zmluvy zabezpečiť, aby sa obchodné tajomstvo a/alebo jeho časť nedostala do sféry tretích osôb bez predchádzajúceho písomného súhlasu Poskytovateľa.
   3. Zmluvné strany sa dohodli, že týmto bodom 17 nie je dotknuté právo Poskytovateľa zverejniť výsledky dosiahnutých úspor s nevyhnutnými údajmi o Klientovi, východiskovom stave a vykonaných Opatreniach pri svojej prezentácii či reklame (tlačové konferencie, reklamné materiály, výročné správy, odborné publikácie, prezentačné materiály a pod.). Poskytovateľ je oprávnený umožniť zverejnenie údajov podľa predchádzajúcej vety aj svojím subdodávateľom.
5. **Poistenie**
   1. Klient vyhlasuje a zaväzuje sa, že Objekty a v nich umiestnené zariadenia sú riadne poistené pred živelnými pohromami. Klient sa zaväzuje po Odovzdaní Opatrení zmeniť poistenie spôsobom zodpovedajúcim zmenám vykonaným v Objektoch či na Energetických zariadeniach. Klient je povinný udržovať poistenie v platnosti po celú dobu trvania Zmluvy a v prípade poistnej udalosti poistné plnenie po dohode s Poskytovateľom použiť k obnove poškodených alebo zničených vecí alebo zariadení.
   2. Poskytovateľ je povinný mať uzatvorené poistenie pre prípad zodpovednosti za škodu spôsobenú realizáciou Opatrení v rozsahu, v akom možno rozumne predpokladať vznik zodpovednosti v súvislosti s realizáciou Opatrení, najmenej však vo výške zodpovedajúcej cene za Opatrenia podľa bodu 13.1 tejto Zmluvy a toto poistenie v stanovenej výške a rozsahu udržovať v platnosti počas Obdobia realizácie Opatrení.
   3. Každá zmluvná strana je povinná na základe žiadosti druhej zmluvnej strany preukázať do 30 pracovných dní od doručenia takej žiadosti, že splnila povinnosť poistiť sa v rozsahu stanovenom v tomto bode 18 Zmluvy.
6. **Nepredvídateľné udalosti**
   1. Žiadna zmluvná strana nie je zodpovedná za omeškanie s plnením záväzkov stanovených touto Zmluvou, ak bolo omeškanie spôsobené okolnosťami vylučujúcimi zodpovednosť (ďalej len „vyššia moc“). Vyššou mocou sa rozumejú nepredvídateľné a neodvrátiteľné udalosti, ku ktorým dôjde nezávisle od vôle a kontroly Zmluvných strán, najmä výluky, blokády, štrajky, vojny, mobilizácie, prírodné katastrofy, zásahy vlády a ďalšie nepredvídateľné udalosti takého rozsahu, ktoré zabraňujú alebo výrazne sťažujú včasnému plneniu záväzkov vyplývajúcich z tejto Zmluvy niektorej zo Zmluvných strán.
   2. Za vyššiu moc sa nepokladajú okolnosti vyplývajúce z osobných, najmä hospodárskych pomerov povinnej zmluvnej strany a tiež prekážky, ktoré bola táto zmluvná strana povinná prekonať alebo odstrániť podľa Zmluvy, obchodných zvyklostí alebo právnych predpisov, alebo ak mohla dôsledky svojej zodpovednosti zmluvne previesť na tretiu osobu, ako i okolnosti, ktoré sa prejavili až v čase, kedy bola povinná zmluvná strana už v omeškaní.
   3. Zmluvné strany sa zaväzujú vzájomne sa upozorňovať bez zbytočného odkladu na vznik vyššej moci, ktorá by bránila riadnemu plneniu tejto Zmluvy. Zmluvné strany sa zaväzujú vyvinúť maximálne úsilie k odvráteniu, prekonaniu a zmierneniu následkov vyššej moci.
7. **Náhrada škody**
   1. Zmluvné strany sa zaväzujú predchádzať škodám a vzniknuté škody minimalizovať. Každá zmluvná strana zodpovedá za škodu spôsobenú druhej zmluvnej strane porušením zmluvných povinností alebo zákonných povinností.
   2. Žiadna zo zmluvných strán nezodpovedá za škodu, ktorá vznikla v dôsledku vecne nesprávneho alebo inak chybného zadania, informácie, pokynov či podkladov poskytnutých od druhej zmluvnej strany, ak na nesprávnosť druhú zmluvnú stranu písomne včas upozornila alebo ani pri vynaložení odbornej starostlivosti nebola schopná nesprávnosť zistiť.
   3. Poskytovateľ bude mať nárok na predĺženie lehôt podľa tejto Zmluvy (t. j. nedostane sa do omeškania s plnením svojich povinností) pokiaľ oneskorenie bude spôsobené niektorou z nasledovných okolnosti
      * 1. príčina, ktorá dáva Poskytovateľovi nárok na predĺženie lehôt osobitne podľa niektorého z bodov tejto Zmluvy alebo Právnych predpisov,
        2. dôvody vyššej moci, ktoré sú priamou príčinou omeškania Poskytovateľa.
8. **Subdodávatelia**
   1. Poskytovateľ je oprávnený využívať na plnenie Zmluvy tretie osoby, avšak Poskytovateľ plne zodpovedný za plnenia dodané subdodávateľmi akoby ich dodával sám. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, tvorí neoddeliteľnú súčasť tejto Zmluvy ako Príloha č. 5.
   2. Poskytovateľ je oprávnený zmeniť subdodávateľa počas trvania Zmluvy v súlade s podmienkami tejto Zmluvy. V prípade, ak má počas plnenia Zmluvy Poskytovateľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
      * 1. Subdodávateľ, ktorého sa týka návrh na zmenu, musí (ak má takú povinnosť) byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
        2. Subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v súlade s touto Zmluvou a musí spĺňať rovnaké podmienky, ako pôvodný Subdodávateľ (ak boli stanovené), a
        3. Poskytovateľ oznámi Klientovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
   3. Návrh na zmenu Subdodávateľa spolu s dokladmi preukazujúcimi splnenie podmienok podľa bodu 21.2 vyššie a aktualizovaným znením Prílohy č. 5 musí Poskytovateľ predložiť Klientovi najneskôr tri (3) pracovné dni pred začatím plánovanej subdodávky. Klient má právo zmenu odmietnuť, ak nie sú splnené podmienky uvedené v bode 21.2 vyššie.
   4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve pokiaľ bude dodržaný postup podľa tohto bodu.
   5. Poskytovateľ je povinný preukázateľným spôsobom oboznámiť Subdodávateľa s podmienkami tejto Zmluvy a zaviazať Subdodávateľa na dodržiavanie povinností vyplývajúcich z tejto Zmluvy. Poskytovateľ zodpovedá za splnenie všetkých povinností vyplývajúcich z tejto Zmluvy zo strany Subdodávateľa.
9. **ODBORNÍCI**
   1. Poskytovateľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom Odborníkov, prostredníctvom ktorých preukazoval splnenie podmienok účasti technickej spôsobilosti vo verejnom obstarávaní, ktoré výsledkom bolo uzatvorenie tejto Zmluvy. Zoznam jednotlivých Odborníkov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 6 tejto Zmluvy.
   2. V prípade, ak chce Poskytovateľ nahradiť niektorého z Odborníkov, takéto nahradenie je možné výlučne so súhlasom Klienta. Klient takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Poskytovateľ preukazuje profesijným životopisom príslušnej osoby, s minimálnym obsahom:
      * 1. meno a priezvisko, dosiahnuté vzdelanie, súčasná pracovná pozícia, kvalifikácia vzťahujúca sa k príslušnej časti predmetu Zmluvy, prehľad profesijnej praxe (referencie) vzťahujúcej sa k činnosti, ktorú má príslušná osoba vykonávať, vlastnoručný podpis;
        2. doklad o odbornej spôsobilosti prípadne skúsenostiach nového Odborníka, ktoré budú preukazovať splnenie podmienok, ktoré preukazoval pôvodný Odborník.
   3. Pre vylúčenie pochybností sa Zmluvné strany dohodli, že pre zmenu alebo doplnenie Odborníka nie je potrebné uzatvárať dodatok k tejto Zmluve pokiaľ bude dodržaný postup podľa tohto bodu .
10. **Zmierovacie konanie**
    1. Zmluvné strany sa zaväzujú vyvinúť maximálne úsilie k odstráneniu vzájomných sporov vzniknutých na základe tejto Zmluvy alebo v súvislosti s ňou a k ich vyriešeniu zmierom, najmä prostredníctvom rokovaní oprávnených osôb, prípadne štatutárnych orgánov či ich členov.
    2. Zmluvné strany sa dohodli, že pokiaľ sa nedohodnú na riešení vzájomného sporu zmierom do 30 dní odo dňa, kedy došlo k sporu, pokúsia sa vyriešiť spor prostredníctvom tretej strany, najmä pokiaľ ide o určenie, či došlo k odovzdaniu Opatrení a či Poskytovateľ riadne vykonal Opatrenia, výšku dosiahnutých úspor, reklamáciu vád Opatrení a/alebo výšku účelne vynaložených nákladov, určenie, či nastala zmena okolností v zmysle bodu 11 Zmluvy.
    3. Zmluvné strany sa dohodli, že treťou stranou v zmysle bodu 23.2 Zmluvy bude subjekt, ktorý je od oboch Zmluvných strán nezávislý, má príslušnú odbornú kvalifikáciu a dobrú reputáciu, a v prípade sporu, zmluvné strany budú rešpektovať jej stanoviská ako konečné a záväzné rozhodnutia.
    4. Poplatky a nevyhnutne vynaložené náklady spojené s riešením sporu podľa tohto bodu 22 zmluvné strany uhradia podľa miery svojho zavinenia, podľa rozhodnutia tretej strany o miere ich zavinenia a ak takéto rozhodnutie tretia strana nevydá, potom rovným dielom.
    5. Ak sa do 15 dní odo dňa vzniku sporu zmluvné strany nedohodnú na tretej osobe v zmysle tohto bodu 22, každá zo zmluvných strán je oprávnená riešenie sporu ukončiť oznámením druhej zmluvnej strane; v takom prípade sú na riešenie sporov oprávnené príslušné súdy Slovenskej republiky. Ak tretia strana podľa tohto bodu 22 zanikne, zmluvné strany sa zaväzujú dohodnúť sa na inej odbornej organizácii, ktorá bude plniť úlohu nezávislej tretej strany, inak sú na rozhodnutie sporov medzi zmluvnými stranami príslušné súdy Slovenskej republiky.
11. **Trvanie a zánik Zmluvy**
    1. Táto Zmluva sa uzatvára na dobu určitú, a to od nadobudnutia jej účinnosti do uplynutia **stoosemdesiat (180) mesiacov** od prvého dňa Etapy III (ďalej len „**Konečný deň“)**.
    2. Zmluvné strany môžu Zmluvu pred splnením záväzkov z nej vyplývajúcich ukončiť dohodou alebo písomným odstúpením od Zmluvy alebo výpoveďou Klienta.
    3. Každá zo Zmluvných strán má právo písomne odstúpiť od tejto Zmluvy v prípade podstatného porušenia zmluvných povinností druhou Zmluvnou stranou za predpokladu, že, ak ide o odstrániteľné porušenie, porušujúca Zmluvná strana takéto porušenie neodstráni ani v dodatočnej primeranej lehote na to poskytnutej zo strany neporušujúcej Zmluvnej strany. Zmluvná strana odstupujúca od Zmluvy uskutoční odstúpenie od Zmluvy písomným oznámením doručeným dotknutej zmluvnej strane s uvedením dôvodov odstúpenia.
    4. Klient je oprávnený odstúpiť od tejto Zmluvy v prípade podstatného porušenia povinností Poskytovateľa. Za podstatné porušenie povinností Poskytovateľa sa považuje najmä, nie však výlučne:
       * 1. ak Poskytovateľ v rámci verejného obstarávania, ktorého výsledkom je uzatvorenie tejto Zmluvy poskytol informácie alebo doklady, ktoré boli nepravdivé alebo pozmenené tak, že nezodpovedajú skutočnosti a mali vplyv na vyhodnotenie splnenia podmienok účasti alebo výber záujemcov;
         2. ak je Poskytovateľ v omeškaní s vykonaním Energetickej analýzy a/alebo so spracovaním Detailnej špecifikácie technického riešenia o viac ako 60 dní;
         3. ak je Poskytovateľ v omeškaní s realizáciou Opatrení podľa tejto Zmluvy o viac ako 90 dní;
         4. ak dôjde k inému podstatnému porušeniu Zmluvy Poskytovateľom v rozsahu alebo intenzite takej, ako je uvedené v ustanovení § 345 ods. 2 Obchodného zákonníka;
         5. ak sa preukáže, že v čase uzatvorenia Zmluvy existoval dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákon o verejnom obstarávaní,
         6. ak táto Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
         7. ak nastane iná okolnosť uvedená v tejto Zmluve oprávňujúca Klienta odstúpiť od Zmluvy.
    5. Poskytovateľ je oprávnený odstúpiť v prípade podstatného porušenia Zmluvy Klientom. Na účely tejto zmluvy sa za podstatné porušenie Zmluvy Klientom považuje najmä, nie však výlučne
       * 1. ak Objednávateľ neposkytne Zhotoviteľovi akúkoľvek platbu podľa tejto Zmluvy ani do šesťdesiatich (60) dní odo dňa jej splatnosti;
         2. ak dôjde k inému podstatnému porušeniu Zmluvy Objednávateľom v rozsahu alebo intenzite takej, ako je uvedené v ustanovení § 345 ods. 2 Obchodného zákonníka.
    6. Klient je oprávnený vypovedať túto Zmluvu aj bez udania dôvodu. Výpovedná doba je dva mesiace a začína plynúť od prvého dňa mesiaca nasledujúceho po doručení výpovede Poskytovateľovi.
    7. Odstúpenie od Zmluvy alebo jej výpoveď pôsobí len do budúcnosti, pričom plnenia poskytnuté Zmluvnými stranami pred dňom odstúpenia alebo výpovede, ako aj nároky, ktoré im vznikli z plnenia tejto Zmluvy pred dňom odstúpenia alebo výpovede, zostávajú odstúpením alebo výpoveďou od Zmluvy nedotknuté.
12. **Vysporiadanie pre prípad ukončenia Zmluvy**
    1. Zmluvné strany sa dohodli, že v prípade riadneho ukončenia Zmluvy v Konečný deň, platia nasledovné podmienky:
       * 1. Poskytovateľ najneskôr šesť (6) mesiacov pred Konečným dňom vykoná alebo zabezpečí vykonanie auditu energetického hospodárstva Objektov a Areálu, ktorý bude obsahovať zhodnotenie technického stavu Energetických zariadení Poskytovateľa, zhodnotenie zostávajúcej technickej životnosti Energetických zariadení Poskytovateľa a hodnotu Energetických zariadení Poskytovateľa; a
         2. Poskytovateľ je povinný najneskôr v Konečný deň odovzdať Klientovi akúkoľvek dokumentáciu k Energetickým zariadeniam Poskytovateľa, ktorá ešte nebola odovzdaná Klientovi počas trvania tejto Zmluvy.
    2. V prípade predčasného ukončenia Zmluvy sa Zmluvné strany dohodli, že platia nasledovné podmienky:
       * 1. Ustanovenia bodu 25.1 (s výnimkami uvedeným nižšie), sa budú vzťahovať na vzájomné vysporiadanie Zmluvných strán primerane, ako v prípade riadneho ukončenia Zmluvy v Konečný deň. Odlišne od bodu 25.1 sa Zmluvné strany dohodli, že:
            1. ak ešte vlastníctvo Energetických zariadení Poskytovateľa nebolo prevedené na Klienta (t.j. k ukončeniu Zmluvy dôjde pred ukončením Obdobia realizácie Opatrení), a ak sa Zmluvné strany nedohodnú inak, je Poskytovateľ povinný z Budov a/alebo Areálu odstrániť všetky prvky a časti Energetických zariadení Poskytovateľa ako aj iné Poskytovateľom nainštalované prvky a uviesť Budovy a/alebo Areál do pôvodného stavu, a to najneskôr do dvoch mesiacov odo dňa nadobudnutia účinnosti predčasného ukončenia Zmluvy;
            2. v prípade, že k predčasnému ukončeniu Zmluvy dôjde na základe odstúpenia zo strany Klienta v dôsledku porušenia povinností Poskytovateľa, Klient je povinný vyplatiť Poskytovateľovi kompenzáciu vo výške účtovnej hodnoty investičných nákladov Opatrení vynaložených ku dňu nadobudnutia účinnosti odstúpenia od Zmluvy zníženej o všetky sanačné náklady (vrátane všetkých nákladov na ukončenie/opravu a prevádzku Energetických zariadení Poskytovateľa) Klienta;
            3. v prípade, že k predčasnému ukončeniu Zmluvy dôjde na základe odstúpenia zo strany Poskytovateľa v dôsledku porušenia povinností Klienta alebo na základe výpovede Klienta, je Klient povinný vyplatiť Poskytovateľovi kompenzáciu vo výške súčtu (i) investičných nákladov Opatrení vynaložených ku dňu nadobudnutia účinnosti odstúpenia od Zmluvy, (ii) zvýšených nákladov Poskytovateľa v dôsledku vzniku povinných platieb Poskytovateľa v prospech tretích osôb (v rozsahu, v akom bude výška týchto platieb trhová) a (iii) ušlého zisku Poskytovateľa;
            4. Kompenzáciu podľa niektorého z predchádzajúcich bodov bude Klient splácať v rovnomerných mesačných splátkach v priebehu dvanástich (12) mesiacov odo dňa účinnosti ukončenia Zmluvy, ak sa s Poskytovateľom nedohodne inak;
            5. Akákoľvek kompenzácia, ktorá má byť vyplatená podľa predchádzajúcich bodov, predstavuje výlučne záväzok vyplývajúci z tejto Zmluvy. Zmluvné strany považujú nárok na kompenzáciu podľa predchádzajúcich bodov za jediný nárok Poskytovateľa voči Klientovi v súvislosti s predčasným ukončením tejto Zmluvy.
         2. Poskytovateľ je povinný dokončiť všetky plánované činnosti do dňa nadobudnutia účinnosti predčasného ukončenia Zmluvy. Poskytovateľ je rovnako povinný urobiť akékoľvek a všetky úkony smerujúce k zabráneniu vzniku škody na Energetických zariadeniach Poskytovateľa a všetky úkony, ktoré je možné od Poskytovateľa primerane požadovať, smerujúce k zabráneniu vzniku škody na majetku Klienta a tretích osôb v súvislosti s ukončením poskytovania Služieb.
13. **Právo duševného vlastníctva**
    1. Pokiaľ je súčasťou plnenia podľa Zmluvy výsledok tvorivej činnosti autora chránený ako predmet duševného vlastníctva v zmysle ustanovenia § 3 zákona č. č. 185/2015 Z.z. Autorský zákon v znení neskorších predpisov (ďalej aj ako „**Autorský zákon**“), Poskytovateľ poskytuje Klientovi výhradnú (Poskytovateľ sa zaväzuje neudeliť súhlas na jej použitie inej osobe bez písomného súhlasu Klienta), časovo a teritoriálne neobmedzenú licenciu na použitie akejkoľvek dokumentácie vytvorenej Poskytovateľom alebo ktorejkoľvek jej časti a na účel vyplývajúci zo Zmluvy v rozsahu príprava, realizácia, užívanie, prevádzka, údržba, oprava, úprava Opatrení, vrátane vyhotovovania rozmnoženín, verejného vystavovania a verejnej prezentácie, zmien a spracovania takejto dokumentácie, pričom zmeny a spracovanie dokumentácie alebo/a jej druhov, častí a stupňov sa uskutočnia najmä za účelom vykonania úprav a prác v rozsahu opráv, úprav, obnovy alebo rozšírenia Opatrení alebo jej časti. Klient je oprávnený modifikovať, prepracovať alebo zmeniť takúto dokumentáciu, s čím Poskytovateľ podpisom tejto Zmluvy vyjadruje svoj súhlas.
    2. Poskytovateľ týmto v súlade s § 72 Autorského zákona ďalej Klientovi udeľuje výslovný predchádzajúci súhlas na udelenie súhlasu tretej osobe na použitie predmetnej dokumentácie v rozsahu udelenej licencie podľa odseku 26.1, ako aj na postúpenie licencie.
    3. Licencia podľa tohto článku tejto Zmluvy sa poskytuje bezodplatne.
14. **Komunikácia** 
    1. Zmluvné strany určujú, na účely vzájomnej komunikácie pre účely plnenia Zmluvy, nasledovné kontaktné osoby:
       * 1. Klient

Vo veciach technických: [bude doplnené v čase pred podpisom zmluvy]

Email: [bude doplnené v čase pred podpisom zmluvy]

Telefón: [bude doplnené v čase pred podpisom zmluvy]

Vo veciach zmluvných: [bude doplnené v čase pred podpisom zmluvy]

Email: [bude doplnené v čase pred podpisom zmluvy]

Telefón: [bude doplnené v čase pred podpisom zmluvy]

* + - 1. Poskytovateľ

Vo veciach technických: [bude doplnené v čase pred podpisom zmluvy]

Email: [bude doplnené v čase pred podpisom zmluvy]

Telefón: [bude doplnené v čase pred podpisom zmluvy]

Vo veciach zmluvných: [bude doplnené v čase pred podpisom zmluvy]

Email: [bude doplnené v čase pred podpisom zmluvy]

Telefón: [bude doplnené v čase pred podpisom zmluvy]

* 1. Všetky oznámenia, žiadosti, požiadavky a ostatná komunikácia, ktoré sa vyžadujú alebo sú v tejto Zmluve inak predpokladané, musia byť v písomnej forme, v slovenskom jazyku, a budú sa doručovať jedným alebo viacerými z nasledujúcich spôsobov, pričom sa budú považovať za riadne doručené, ak:
     + 1. budú doručované osobne, pri prijatí alebo odmietnutí prevzatia;
       2. budú zasielané elektronickou poštou (e-mailom), v momente, kedy systém elektronickej pošty odosielateľa alebo príjemcu pošle na e-mailovú adresu odosielateľa potvrdenie o doručení elektronickej pošty do systému elektronickej pošty príjemcu, pričom v prípade, ak takéto potvrdenie bude doručené na adresu odosielateľa mimo pracovný deň alebo v pracovný deň po bežnom pracovnom čase, za čas doručenia sa bude považovať najbližší nasledujúci pracovný deň;
       3. budú doručované kuriérskou službou, štvrtý pracovný deň po dátume odovzdania kuriérskej službe na prepravu, alebo v prípade skoršieho doručenia, k dátumu doručenia príjemcovi na základe potvrdenia odosielateľovi kuriérskou službou; alebo
       4. budú doručované ako doporučená zásielka, prevzatím, odmietnutím prevzatia alebo prvý pracovný deň po tom, čo pošta vráti komunikáciu odosielajúcej strane ako nedoručenú.

Všetky oznámenia, žiadosti, požiadavky a ostatná komunikácia budú adresované na príslušné adresy sídla Zmluvných strán a/alebo adresy Zmluvných strán uvedené v záhlaví tejto Zmluvy a/alebo uvedené v odseku 27.1 (alebo na také iné adresy alebo čísla, ktoré si Zmluvné strany navzájom oznámili podľa tohto odseku).

1. **Záverečné ustanovenia**
   1. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v súlade s Právnymi predpismi.
   2. Ak by sa ktorékoľvek ustanovenie tejto Zmluvy stalo neplatným, nevymáhateľným alebo neúčinným, v prípade ak je toto ustanovenie oddeliteľné od ostatného obsahu Zmluvy, táto skutočnosť spôsobí neplatnosť len dotknutého ustanovenia. Zmluvné strany sa zaväzujú rokovať v dobrej viere, aby takéto neplatné ustanovenie bolo nahradené, tak aby svojím obsahom najbližšie zodpovedalo účelu neplatného ustanovenia alebo aby bolo nahradené čo najviac podobným ustanovením, pričom účel a zmysel Zmluvy musí byť zachovaný. Do doby, kým zmluvné strany takúto dohodu neuzavrú, a rovnako v prípade, ak k nej vôbec nedôjde, sa na nahradenie neplatného, neúčinného alebo nevynútiteľného ustanovenia použijú iné ustanovenia Zmluvy, a ak také nie sú, potom príslušné ustanovenia právnych predpisov, a to vždy také ustanovenia, ktoré zodpovedajú kritériám podľa predchádzajúcej vety.
   3. Zmluvné strany môžu uskutočniť akékoľvek zmeny tejto Zmluvy výlučne písomne formou prostredníctvom očíslovaných dodatkov podpísaných oboma zmluvnými stranami.
   4. Táto Zmluva je vyhotovená a podpísaná v štyroch (4) exemplároch s povahou originálu, z toho dva (2) obdrží Klient a dva (2) exempláre obdrží Poskytovateľ.
   5. Zmluvou sa rozumejú tiež jej prílohy a podmienky, ktoré sú v nich dohodnuté. Neoddeliteľnou súčasťou Zmluvy sú jej nasledovné prílohy:

Príloha zmluvy č. 1 Opis súčasného stavu

Príloha zmluvy č. 2 Metodika vyhodnocovania úspor

Príloha zmluvy č. 3 Rozsah a cieľové parametre Opatrení

Príloha zmluvy č. 4 Ponuka Poskytovateľa

Príloha zmluvy č. 5 Zoznam Subdodávateľov

Príloha zmluvy č. 6 Zoznam Odborníkov

* 1. Zmluvné strany týmto výslovne potvrdzujú a vyhlasujú, že jednotlivé ustanovenia Zmluvy sú z hľadiska náležitostí pre vznik zmluvného vzťahu dostatočne určité, a že Zmluvu uzatvárajú na základe svojej slobodnej a vážnej vôle, v určitej a zrozumiteľnej forme.

|  |  |
| --- | --- |
| **Klient:** | **Poskytovateľ:** |
| Za Psychiatrická nemocnica Philippa Pinela Pezinok  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [●] | *[Obchodné meno Poskytovateľa spoločnosti – doplní uchádzač]*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *[Oprávnené osoby na podpisovanie zmluvy doplní uchádzač]* |
|  |  |

**Príloha č. 1**

**OPIS SÚČASNÉHO STAVU**

*[Príloha bude doplnená v čase pred podpisom zmluvy s úspešným uchádzačom. Prílohu č. 1 budú tvoriť nasledovné dokumenty: príloha č. B.1 Súťažných podkladov. Príloha bude doplnená o vysvetlenia Súťažných podkladov podané v rámci procesu Verejného obstarávania]*

**Príloha č. 2**

**METODIKA VYHODNOCOVANIA ÚSPOR**

1. **Výpočet Skutočných ročných úspor energie**

Dodávateľ vypočíta skutočné ročné úspory energie. Úspory budú kalkulované 1 krát ročne (a pre interné účely a operatívne riadenie prevádzky 1 krát polročne počas Rozhodného obdobia) ako rozdiel spotreby v základnej perióde a skutočnej spotreby, upravenej podľa klimatických podmienok (dennostupňov) a využitia kapacít (počet lôžkodní a počet pripravených jedál) v priebehu jednotlivých Rozhodných období.

Tento výpočet sa bude vykonávať v dohodnutých základných jednotkách :

Spotreba zemného plynu – [kWh]

Spotreba studenej vody – [m3]

Celková spotreba všetkých médií – [EUR s DPH]

Jednotlivé formy energie a studená voda sa v priestoroch objednávateľa budú po realizácii projektu spotrebovávať na nasledovné účely:

* Zemný plyn (ZP) na výrobu tepla pre teplovodné vykurovanie (VYK) a ohrev teplej vody (TV) a na výrobu technologickej pary (VP) pre potreby kuchyne (KU).
* Studená voda (SV), ktorá je predmetom tohto projektu sa v priestoroch objednávateľa spotrebováva na hygienické účely a prípravu jedla v kuchyni (KU).
  1. **Zdroje údajov**

(1) Údaje o skutočnej spotrebe zemného plynu (v m3) sa budú získavať odpočtom jednotlivých plynomerov – plynomery teplovodnej časti tepelného hospodárstva (zdroj údajov pre veličinu QM,TCZP) a plynomery parnej časti tepelného hospodárstva (zdroj údajov pre veličinu QM,VPZP). Odpočty budú realizované ku koncu každého mesiaca počas Rozhodného obdobia, pričom budú písomne odsúhlasené Klientom. Za správnosť odpočítaných a poskytnutých údajov zodpovedá Klient.

(2) Prepočet skutočnej spotreby zemného plynu (v m3) na základnú jednotku (kWh) sa bude realizovať na základe údajov z faktúr (priemerné spaľovacie teplo objemové v kWh.m-3) od dodávateľa plynu.

(3) Celková ročná spotreba zemného plynu bude určená nasledovne:

QM,ALLZP = QM,TCZP + QM,VPZP (kWh)

Kde: QM,ALLZP – celková ročná spotreba zemného plynu (kWh),

QM,TCZP – celková spotreba zemného plynu v teplovodnej časti tepelného hospodárstva (kWh),

QM,VPZP – celková ročná spotreba zemného plynu na výrobu pary (kWh).

(4) Skutočná energetická účinnosť teplovodnej časti tepelného hospodárstva (TC) (veličina ꞃTC) bude zisťovaná výpočtom na základe údajov skutočne nameraného celkového množstva spotrebovaného tepla (veličina QM,TCTEPLO v kWh) a príslušnej spotreby zemného plynu podľa nasledujúceho vzťahu:

ηTC = QM,TCTEPLO / QM,TCZP ( – )

Kde: ηTC  – energetická účinnosť teplovodnej časti tepelného hospodárstva ( – ),

QM,TCTEPLO – celkové množstvo spotrebovaného tepla v teplovodnej časti tepelného hospodárstva(kWh),

QM,TCZP – celková spotreba zemného plynu v teplovodnej časti tepelného hospodárstva (kWh).

(5) Celkové množstvo spotrebovaného tepla v teplovodnej časti tepelného hospodárstva (veličina QM,TCTEPLO v kWh) bude určené ako súčet objemov tepla spotrebovaného v jednotlivých objektoch pre vykurovanie (veličina QM,VYKTEPLO v kWh) a ohrev teplej vody (veličina QM,TVTEPLO v kWh) podľa nasledovného vzťahu:

QM,TCTEPLO = QM,VYKTEPLO + QM,TVTEPLO (kWh)

Kde: QM,TCTEPLO  – celkové množstvo spotrebovaného tepla v teplovodnej časti tepelného hospodárstva(kWh),

QM,VYKTEPLO – celkové množstvo spotrebovaného tepla na vykurovanie (kWh),

QM,TVTEPLO – celkové množstvo spotrebovaného tepla na ohrev teplej vody (kWh),.

(6) Celkové množstvo spotrebovaného tepla na vykurovanie (veličina QM,VYKTEPLO v kWh) bude určené ako súčet objemov tepla spotrebovaného na vykurovanie jednotlivých objektov zistených na základe odpočtu všetkých meračov tepla pre vykurovanie podľa nasledovného vzťahu:

, (kWh)

Kde: QM,VYKTEPLO  – celkové množstvo spotrebovaného tepla na vykurovanie (kWh),

QMi,VYKTEPLO – množstvo spotrebovaného tepla na vykurovanie zistené na základe odpočtu merača tepla i (kWh),

(7) Celkové množstvo spotrebovaného tepla na ohrev teplej vody (veličina QM,TVTEPLO v kWh) bude určené ako súčet objemov tepla spotrebovaného na ohrev teplej vody v jednotlivých objektoch zistených na základe odpočtu všetkých meračov tepla pre ohrev teplej vody podľa nasledovného vzťahu:

, (kWh)

Kde: QM,TVTEPLO  – celkové množstvo spotrebovaného tepla na ohrev teplej vody (kWh),

QMj,TVTEPLO – množstvo spotrebovaného tepla na ohrev teplej vody zistené na základe odpočtu merača tepla i (kWh),

(8) Spotreba zemného plynu na vykurovanie (QM,VYKZP) bude určená ako súčin celkového množstva spotrebovaného tepla na vykurovanie (QM,VYKTEPLO) a skutočnej energetickej účinnosti teplovodnej časti tepelného hospodárstva (ꞃTC) podľa nasledujúceho vzťahu:

QM,VYKZP = QM,VYKTEPLO / ηTC (kWh)

Kde: QM,VYKZP  – Spotreba zemného plynu na vykurovanie (kWh),

QM,VYKTEPLO – celkové množstvo spotrebovaného tepla na vykurovanie (kWh),

ηTC  – energetická účinnosť teplovodnej časti tepelného hospodárstva ( – ).

(9) Spotreba zemného plynu na ohrev teplej vody (QM,TVZP) bude určená ako súčin celkového množstva spotrebovaného tepla na ohrev teplej vody (QM,TVTEPLO) a skutočnej energetickej účinnosti teplovodnej časti tepelného hospodárstva (ꞃTC) podľa nasledujúceho vzťahu:

QM,TVZP = QM,TVTEPLO / ηTC (kWh)

Kde: QM,TVZP  – Spotreba zemného plynu na ohrev teplej vody (kWh),

QM,TVTEPLO – celkové množstvo spotrebovaného tepla na ohrev teplej vody (kWh),

ηTC  – energetická účinnosť teplovodnej časti tepelného hospodárstva ( – ).

(10) Údaje o skutočnej spotrebe studenej vody v priestoroch Klienta sa budú získavať odpočtom fakturačného vodomera (zdroj údajov pre veličinu QM,ALLSV), každý mesiac počas Rozhodného obdobia, pričom budú písomne odsúhlasené a poskytnuté Klientom. Za správnosť odpočítaných a poskytnutých údajov zodpovedá Klient.

(11) Klimatické údaje sa budú získavať z databázy Slovenského hydrometeorologického ústavu a jeho najbližšej stanice k areálu klienta (zdroj údajov pre veličinu tes).

(12) Údaje o počte lôžkodní v jednotlivých mesiacoch a Rozhodných obdobiach poskytne Klient (zdroj údajov pre veličinu LA). Za správnosť poskytnutých údajov zodpovedá Klient.

(13) Údaje o počte pripravených jedál v jednotlivých mesiacoch a ročných úsporových periódach poskytne Klient (zdroj údajov pre veličinu JA). Za správnosť poskytnutých údajov zodpovedá Klient.

* 1. **Výpočet Skutočných CELKOVÝCH ročných ÚSPOR ZEMNÉHO PLYNU**

Celkové skutočné ročné úspory zemného plynu v príslušnom Rozhodnom období sa vypočítajú podľa nasledovného vzťahu:

QSZP = QS,VYKZP + QS,TV+VPZP (kWh)

Kde: QSZP – celkové skutočné ročné úspory zemného plynu (kWh),

QS,VYKZP – skutočné ročné úspory zemného plynu na vykurovaní (kWh),

QS,TV+VPZP – skutočné ročné úspory zemného plynu na ohreve teplej vody a výrobe pary pre kuchyňu (kWh),

* + 1. **Výpočet skutočných úspor zemného plynu na vykurovanie**

Údaj o spotrebe zemného plynu na výrobu tepla pre vykurovanie objektov v areáli bude upravený podľa klimatických podmienok v danom Rozhodnom období dennostupňovou metódou:

D20 = d . (ti - tes) (°D)

Kde: D20 – počet dennostupňov, pri požadovanej vnútornej teplote 20 °C (°D),

d – počet vykurovacích dní (t.j. dní s priemernou vonkajšou teplotou t ≤ 13 °C),

ti – požadovaná vnútorná teplota v miestnosti (20 °C) (°C),

tes – stredná vonkajšia teplota vo vykurovacom období (°C).

Celková ročná spotreba zemného plynu na vykurovanie v príslušnom Rozhodnom období bude upravená nasledovne:

QA,VYKZP = QM,VYKZP . (DB / DA) (kWh)

Kde: QA,VYKZP – spotreba zemného plynu na vykurovanie upravená podľa poveternostných podmienok dennostupňovou metódou v Rozhodnom období (kWh),

QM,VYKZP – celková ročná spotreba zemného plynu na vykurovanie (kWh),

DA – dennostupne v prislúchajúcomRozhodnom období (°D),

DB – dennostupne v základnej perióde (°D).

Skutočná úspora zemného plynu na vykurovanie v príslušnom Rozhodnom období bude vypočítaná nasledovne:

QS,VYKZP = QB,VYKZP – QA,VYKZP (kWh)

Kde: QS,VYKZP – skutočné ročné úspory zemného plynu na vykurovaní (kWh),

QB,VYKZP – spotreba zemného plynu na vykurovanie v základnej perióde (kWh),

QA,VYKZP – spotreba zemného plynu na vykurovanie upravená podľa klimatických   
 podmienok dennostupňovou metódou v Rozhodnom období (kWh).

* + 1. **Výpočet skutočných úspor zemného plynu na ohreve teplej vody a výrobe pary**

Údaj o spotrebe zemného plynu na výrobu tepla pre ohrev teplej vody bude upravený podľa skutočného využitia kapacít Klienta vyjadreného prostredníctvom lôžkodní.

Celková ročná spotreba zemného plynu na ohrev teplej vody v príslušnom Rozhodnom období bude upravená nasledovne:

QA,TVZP = QM,TVZP . (LB / LA) (kWh)

Kde: QA,TVZP – spotreba zemného plynu na ohrev teplej vody upravená podľa skutočného využitia kapacít v Rozhodnom období (kWh),

QM,TVZP – celková ročná spotreba zemného plynu na ohrev teplej vody (kWh),

LA – lôžkodni v príslušnom Rozhodnom období,

LB – lôžkodni v základnej perióde.

Údaj o spotrebe zemného plynu na výrobu pary pre kuchyňu bude upravený podľa skutočného využitia kapacít Klienta vyjadreného prostredníctvom počtu pripravených jedál.

Celková ročná spotreba zemného plynu na výrobu pary pre kuchyňu v príslušnom Rozhodnom období bude upravená nasledovne:

QA,VPZP = QM,VPZP . (JB / JA) (kWh)

Kde: QA,VPZP – spotreba zemného plynu na výrobu pary pre kuchyňu upravená podľa skutočného využitia kapacít v Rozhodnom období (kWh),

QM,VPZP – celková ročná spotreba zemného plynu na výrobu pary pre kuchyňu (kWh),

JA – počet pripravených jedál v príslušnom Rozhodnom období,

JB – počet pripravených jedál v základnej perióde.

Skutočná úspora zemného plynu na ohreve teplej vody a výrobe pary pre kuchyňu v príslušnom Rozhodnom období bude vypočítaná nasledovne:

QS,TV+VPZP = QB,TV+VPZP – (QA,TVZP + QA,VPZP) (kWh)

Kde: QS,TV+VPZP – skutočné ročné úspory zemného plynu na ohreve teplej vody a výrobe pary pre kuchyňu (kWh),

QB,TV+VPZP – spotreba zemného plynu na ohrev teplej vody a výrobu pary pre kuchyňu v základnej perióde (kWh),

QA,TVZP – spotreba zemného plynu na ohrev teplej vody upravená podľa skutočného využitia kapacít v Rozhodnom období (kWh).

QA,VPZP – spotreba zemného plynu na výrobu pary pre kuchyňu upravená podľa skutočného využitia kapacít v Rozhodnom období (kWh).

* 1. **Výpočet Skutočných CELKOVÝCH ročných ÚSPOR studenej vody**

Údaj o spotrebe studenej vody bude upravený podľa skutočného využitia kapacít Klienta vyjadreného prostredníctvom lôžkodní.

Celková ročná spotreba studenej vody v príslušnom Rozhodnom období perióde bude upravená nasledovne:

QASV = QMSV . (LB / LA) (m3)

Kde: QASV – spotreba studenej vody upravená podľa skutočného využitia kapacít v Rozhodnom období (m3),

QMSV – celková ročná spotreba studenej vody (m3),

LA – lôžkodni v príslušnom Rozhodnom období,

LB – lôžkodni v základnej perióde.

Skutočná úspora studenej vody v príslušnom Rozhodnom období bude vypočítaná nasledovne

QSSV = QBSV – QASV (m3)

Kde: QSSV – skutočné ročné úspory studenej vody (m3),

QBSV – spotreba studenej vody v základnej perióde (m3),

QASV – spotreba studenej vody upravená podľa skutočného využitia kapacít v Rozhodnom období (kWh).

* 1. **Výpočet Skutočných CELKOVÝCH ročných ÚSPOR**

Celkové úspory v areáli pre všetky formy energie a studenej vody a úspory neenergetických nákladov sú vyjadrené finančnou hodnotou úspor v cenách (bez DPH) základnej periódy.

Celkové úspory v areáli pre všetky formy energie a studenej vody a úspory neenergetických nákladov v príslušnom Rozhodnom období sa vypočítajú podľa nasledovného vzťahu:

QS = (QSZP. CBZP) + (QSSV . CBSV) + QSEE + QSOU + QSMN (EUR)

Kde:

QS – celkové skutočné úspory v príslušnom Rozhodnom období (EUR s DPH),

QSZP – celkové skutočné úspory zemného plynu (kWh),

CBZP – celková priemerná ročná cena nakupovaného zemného plynu s DPH v základnej perióde (EUR/kWh),

QSSV – celkové skutočné úspory studenej vody (m3),

CBSV – celková priemerná ročná cena studenej vody s DPH v základnej perióde (EUR/m3),

QOU – úspory nákladov na oprave a údržbe podľa bodu 4.3.1 tejto prílohy v stanovenej hodnote 9 600 EUR s DPH/rok ,

QEE – úspory nákladov na spotrebe elektrickej energie podľa bodu 4.3.2 tejto prílohy v stanovenej hodnote 3 600 EUR s DPH/rok,

QMN – úspory mzdových nákladov vypočítané podľa bodu 4.3.3 tejto prílohy v EUR

1. **Garantované ročné úspory, výpočet finančnej výšky Výpadku úspor**
2. 1. **Garantované ročné úspory**

Celková výška Garantovaných ročných úspor (QG) za celý areál spolu predstavuje:

QG = [●][[1]](#footnote-1) EUR s DPH ročne

Úspory sú prepočítané vyššie uvedeným výpočtom, ktorý vychádza z údajov poskytnutých Klientom vzhľadom na základnú periódu - definovanú v Čl. 3 tejto Prílohy.

* 1. **Výpočet výpadku úspor**

Ak hodnota rozdielu:

QS – QG < 0 znamená to Výpadok úspor (EUR)

Kde: QS – celkové skutočné úspory v príslušnom Rozhodnom období (EUR s DPH),

QG – garantované ročné úspory (EUR s DPH).

* 1. **Výpočet prebytku úspor**

Ak hodnota rozdielu:

QS – QG > 0 znamená to Prebytok úspor (EUR)

Kde: QS – celkové skutočné úspory v príslušnom Rozhodnom období (EUR s DPH),

QG – garantované ročné úspory (EUR s DPH).

1. **Špecifikácia podmienok a spotreby energie v základnej perióde**
2. 1. **Základná perióda**

Ako základná hodnota pre vyhodnocovanie dosiahnutia úspor je považovaný rok **2019**.

* 1. **Spotreby v základnej perióde**

Nasledujúce údaje o spotrebách zemného plynu (ZP) a studenej vody (SV) a skutkovom stave prevádzky vykurovania (VYK), ohrevu teplej vody (TV) a výroby pary (VP) Klienta v základnej perióde boli poskytnuté Klientom.

Rozdelenie spotreby ZP Klienta do jednotlivých oblastí spotreby je nasledovné:

QB,VYKZP = 4 409 391 kWh

QB,VYKZP – spotreba zemného plynu na vykurovanie v základnej perióde (kWh).

QB,TV+VPZP = 2 240 858 kWh

QB,TV+VPZP – spotreba zemného plynu na ohrev teplej vody a výrobu pary pre kuchyňu v základnej perióde (kWh).

Spotreba studenej vody je stanovená nasledovne:

QBSV = 31 822 m3

QBSV – spotreba studenej vody v základnej perióde (m3).

* 1. **Ceny v základnej perióde**

Ceny v základnej perióde sú stanovené ako priemerné ceny vybraných foriem energie a studenej vody v areáli:

CBZP  = 0,044292 EUR/kWh

CBZP – celková priemerná ročná cena nakupovaného zemného plynu s DPH v základnej perióde,

CBSV  = 2,2290 EUR/m3

CBSV – celková priemerná ročná cena studenej vody s DPH v základnej perióde.

* 1. **Klimatické podmienky v základnej perióde**

Klimatické podmienky sú vyjadrené pomocou dennostupňov pre priemernú vnútornú teplotu 20°C:

DB = 2 747,0 °D

DB – dennostupne v základnej perióde počas vykurovacieho obdobia (°D).

* 1. **Využitie kapacít v základnej perióde**

Využitie kapacít objednávateľa je vyjadrené pomocou počtu lôžkodní a počtu pripravených jedál:

LB = 141 339

JB = 294 845

LB – lôžkodni v základnej perióde,

JB – počet pripravených jedál v základnej perióde.

* 1. **Výpočtové vnútorné teploty vo vykurovaných miestnostiach.**

Vyhláška č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov stanovuje v tabuľke č. 1 vstupné údaje súvisiace s normalizovaným spôsobom využívania budov. V tabuľke je vnútorná požadovaná teplota v zime pre typ budovy nemocníc stanovená na 20°C, ktorá bude východisková pre výpočet dennostupňov v základnej perióde a v  Rozhodnom období.

ti (°C) = **20 °C**

ti (°C) – priemerná vnútorná teplotapre výpočet dennostupňovv základnej perióde a v  Rozhodnom období*.*

V platnej norme STN-EN 12 831 sú v tabuľke NA.2 preddefinované hodnoty vnútornej výpočtovej teploty ti (°C) pre typy priestorov v budovách objednávateľa uvedené v nasledovnom členení:

Administratívne budovy

kancelárie 20 °C

hlavné schodištia 15 °C

vykurované vedľajšie miestnosti (chodby, schody, WC) 15 °C

vykurované vedľajšie schodištia 10 °C

Nemocnice

izby pre chorých, čakárne 22 °C

ošetrovne, ordinácie, vyšetrovne, prípravy, kúpeľne 24 °C

operačné sály najmenej 25 °C

predsiene, chodby, schodište, WC 20 °C

služobné miestnosti 20 °C

sklady liekov 15 až 20 °C

sklady 15 °C

Teploty vonkajšieho vzduchu v základnej perióde, ako aj v Rozhodnom období budú použité z databázy Slovenského hydrometeorologického ústavu jeho najbližšej stanice k areálu Klienta.

Všetky údaje poskytnuté Klientom a uvedené v tomto Článku majú priamy vplyv na výpočet Garantovaných ročných úspor. Z tohto dôvodu si Poskytovateľ vyhradzuje právo prispôsobiť výšku Garantovaných ročných úspor, ako aj hodnoty základnej periódy v prípade zistenia významnejších nezrovnalostí poskytnutých údajov počas Rozhodného obdobia vzhľadom k základnej perióde.

1. **Stanovenie a vyhodnotenie ďalších úspor**
2. 1. **Charakter ďalších úspor**

Ďalšie úspory sú úspory na spotrebe elektrickej energie a úspory na ďalších prevádzkových a administratívnych nákladoch a poplatkoch vyplývajúce z realizácie opatrení. Pri týchto úsporách Poskytovateľ vytvára realizáciou opatrení predpoklady pre dosahovanie úspor, ale nemá priamu kontrolu nad ich dosiahnutím.

* 1. **ďalšie úspory uvažované v Projekte**

V projekte sú uvažované nasledovné druhy ďalších úspor:

* Úspory nákladov na opravy a údržbu
* Úspory na spotrebe elektriny pri prevádzke tepelného hospodárstva
* Úspory mzdových nákladov
  1. **Určenie objemu ďalších úspor**

Ročný objem ďalších úspor bude stanovený ako súčet objemov jednotlivých druhov ďalších úspor stanovených podľa nasledovných bodov:

* + 1. **Úspory nákladov na opravy a údržbu**

Ročný objem ďalších úspor na nákladoch na opravy a údržbu zariadení je stanovený Klientom v sume 9 600 EUR s DPH/rok.

* + 1. **Úspory nákladov na spotrebe elektriny pri prevádzke tepelného hospodárstva**

Ročný objem ďalších úspor na nákladoch na spotrebe elektriny pri prevádzke tepelného hospodárstva je stanovený Klientom v sume 3 600 EUR s DPH/rok.

* + 1. **Úspory mzdových nákladov**

Ročný objem ďalších úspor na mzdových nákladoch bude určený ako súčin počtu pracovných miest ktorých úsporu (t.j. zníženie počtu zamestnancov potrebných k prevádzke tepelného hospodárstva po realizácii opatrení oproti počtu zamestnancov potrebných v základnej perióde) garantuje Poskytovateľ vo svojej ponuke a priemerných mzdových nákladov na jedného zamestnanca v základnej perióde (18 234,24 EUR) znížený o jednu desatinu nákladov na odstupné na jedno pracovné miesto (610 EUR).

* 1. **Overovanie objemu ďalších úspor počas jednotlivých rozhodných období**

Skutočne dosiahnutý objem ďalších úspor v každom Rozhodnom období bude stanovený ako súčet skutočne dosiahnutých objemov jednotlivých druhov ďalších úspor stanovených podľa nasledovných bodov:

* + 1. **Úspory nákladov na opravy a údržbu**

Objem ďalších úspor na nákladoch na opravy a údržbu zariadení podľa bodu 4.3.1 nebude predmetom overovania.

* + 1. **Úspory nákladov na spotrebe elektriny pri prevádzke tepelného hospodárstva**

Objem ďalších úspor na nákladoch na spotrebe elektriny pri prevádzke tepelného hospodárstva podľa bodu 4.3.2 nebude predmetom overovania.

* + 1. **Úspory mzdových nákladov**

Skutočný objem ďalších úspor na mzdových nákladoch vypočítaný podľa bodu 4.3.3 bude overený na základe porovnania parametrov inštalovaného zariadenia s údajmi uvedenými uchádzačom v jeho ponuke.

**Príloha č. 3**

**Rozsah a cieľové parametre Opatrení**

*[Prílohu zmluvy bude tvoriť Časť B. Opis predmetu zákazky súťažných podkladov a projektová dokumentácie, ktorá tvorí Prílohu č. B.2 súťažných podkladov, ktoré môžu byť doplnené o vysvetlenia súťažných podkladov v procese Verejného obstarávania]*

**Príloha č. 4**

**POnuka poskytovateľa**

*[Príloha bude doplnená v čase pred podpisom zmluvy s úspešným uchádzačom. Prílohu č. 4 budú tvoriť časti ponuky uchádzača, ktorú predloží podľa bodu 8.2b) časti A. Pokyny pre uchádzačov súťažných podkladov ako „Technická časť ponuky“ vrátane sumarizácie návrhu opatrení s uvedením investičných nákladov za jednotlivé opatrenia vrátane Harmonogramu prác, a tiež časť ponuky uchádzača, ktorú predloží podľa bodu 8.2i) „Návrh na plnenie kritérií“ a „Výkaz výmer“]*

**Príloha č. 5**

**Zoznam subdodávateľov**

|  |  |
| --- | --- |
|  | **Informácia o Subdodávateľovi** |
| **Obchodné meno** |  |
| **Sídlo** |  |
| **IČO** |  |
| **Informácie o osobe oprávnenej konať za subdodávateľa**  (meno a priezvisko, adresa pobytu, dátum narodenia) |  |
| **Podiel subdodávky v %** |  |
| **Subdodávateľ získa zo subdodávky finančné prostriedky prevyšujúce 100.000 € s DPH** | Áno  Nie |

**Príloha č. 6**

**Zoznam Odborníkov**

*[Príloha bude doplnená v čase pred podpisom zmluvy s úspešným uchádzačom. Prílohu č. 6 bude tvoriť časti ponuky uchádzača, ktorú predloží podľa bodu 8.2c) časti A. Pokyny pre uchádzačov súťažných podkladov podľa vzoru Prílohy č. F.2 súťažných podkladov]*

1. Bude doplnené pred podpisom zmluvy s úspešným uchádzačom podľa ponuky uchádzača [↑](#footnote-ref-1)